title: Lou Christie

text: Christien hittien joukossa ovat "The Gypsy Cried", "Two Faces Have I", "Lightnin' Strikes", "Rhapsody in the Rain", "I'm Gonna Make You Mine" ja "Beyond the Blue Horizon".


title: Angela McCoy

text: Angela Nicoletti-Hulkko, taiteilijanimeltään Angela McCoy, (s. 12. elokuuta 1964 Hollywood, Los Angeles, Kalifornia, Yhdysvallat) on yhdysvaltalaissyntyinen näyttelijä ja laulaja, joka asuu Suomessa. Hän on Hanoi Rocks-perustajan, soolokitaristin ja säveltäjän Andy McCoyn vaimo. Angelan serkku on Johnny Thunders ja hän on myös Izzy Stradlinin entinen puoliso.


title: Angela McCoy

text: Angela on esiintynyt lukuisissa musiikkivideoissa kuten David Lee Rothin "California Girls" ja "Just a Gigolo/I Ain't Got Nobody", Guns N' Rosesin "Sweet Child O' Mine", Rattin Dance ja Andy McCoyn Live Ammon "Strung Out".


title: Angela McCoy

text: Nicoletti esiintyi ensimmäisen kerran ammattilaulajana Ruotsissa vuonna 1993. Andy McCoy perusti yhtyeen Live Ammo ja Angela liittyi siihen. Hän laulaa kappaleessa "Fox Field Junction". Hän oli laulajana myös vuonna 1997 punkyhtye Briardin comebackin yhteydessä.


title: Angela McCoy

text: Angela ja Andy alkoivat työskennellä yhteisen elokuvan ja soundtrackin parissa vuonna 1997. Elokuvan nimeksi tuli "The Real McCoy". Se kilpaili palkinnoista Berliinin elokuvajuhlilla ja oli ehdolla myös Sodankylän elokuvafestivaaleilla Suomessa. Berliinin ja Sodankylän lisäksi elokuva oli ehdolla palkinnonsaajaksi myös São Paulossa, Brasiliassa. Elokuvan tekeminen kesti lopulta melkein kolme vuotta, kun Andy oli joutunut vakavaan onnettomuuteen pudottuaan parvekkeelta kesken kuvauksia. Elokuva on saanut ylistäviä arvosteluja muun muassa "New York Timesissa" ja "Billboardissa".


title: Angela McCoy

text: Vuonna 2003 Angela ja Andy esiintyivät omassa viikoittaisessa TV-sarjassaan nimeltä "The McCoys Show" MTV3:lla. Sarjaa tehtiin 18 jaksoa. Sarja tavoitti noin 500 000 katsojaa jaksoa kohti.


title: Baron Davis

text: Baron Walter Louis Davis (s. 13. huhtikuuta 1979, Los Angeles, Kalifornia) on yhdysvaltalainen koripalloilija. Hän pelaa tällä hetkellä ammattilaisena NBA:ssa, joukkueessa Cleveland Cavaliers. Hän siirtyi sinne helmikuussa 2011 Los Angeles Clippersistä. Charlotte Hornets (nyk. New Orleans Hornets) varasi Davisin vuoden 1999 1. kierroksen kolmantena valintana. NBA-debyytissään vuonna 1999, 100-86-voitossa Orlando Magicia vastaan Davis kirjautti yhdeksän pistettä, viisi levypalloa, kaksi syöttöä ja kaksi riistoa. Baron Davis on valittu un kahdesti vuosina 2002 ja 2004.


title: Kabasiitti

text: Kabasiitti on zeoliitteihin kuuluva hohtosilikaattimineraali, jonka kemiallinen kaava on (Ca,Na,K,Mg)AlSiO · 6HO.


title: Kabasiitti

text: Kabasiitista tunnistetaan muunnokset kabasiitti-Ca, kabasiitti-K, kabasiitti-Na ja kabasiitti-Sr, riippuen ilmaistun kationin näkyvyydestä. Kabasiittia esiintyy tavallisimmin basalttikivien manteleissa.


title: Kabasiitti

text: Kabasiitti kiteytyy trigonaalisessa kidejärjestelmässä, ja sille on trigonaalisuudelle tyypilliset romboedriset kiteet. Kaksostuminen on tavallista, ja sekä kosketus- että tunkeutumiskaksosia esiintyy. Mineraali on väriltään valkoista, väritöntä, oranssia, ruskeaa, vaaleanpunaista, vihreää tai keltaista. Kabasiitin kovuus Moshin asteikolla on 3–5 ja sen ominaispaino on 2.0–2.2. Sillä on lasimainen kiilto.


title: M/S Norbay

text: M/S Norbay () on P&O North Sea Ferriesin omistama ro-ro-rahtialus. Alus on rakennettu vuonna 1994 Van der Giessen-De Noordin telakalla Alankomaissa. Kuollutta painoa laivalla on 6 722 tonnia. "Norbay" on rekisteröity Bermudan lipun alle ja sen kotisatama on Hamilton.


title: M/S Norbay

text: Norbayn sisaralus on M/S Norbank.


title: M/S Norbay

text: 13. marraskuuta 1993 alus laskettiin vesille ja helmikuussa 1994 se luovutettiin North Sea Ferriesin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tämän jälkeen alus aloitti liikennöinnin Hullin ja Alankomaiden Rotterdamin välisessä liikenteessä. Vuonna 1996 alus siirtyi P&O North Sea Ferries omistukseen. Joulukuussa 2001 alus rekisteröitiin Bermudan lipun alle. Kotisatamaksi tuli Hamilton. 7. tammikuuta 2002 Norbay siirtyi P&O Irish Sean Liverpoolin ja Dublinin väliseen liikenteeseen.


title: Sarat (kansa)

text: Sarat ovat etninen ryhmä, joka muodostaa noin kolmanneksen Tšadin ja kymmenen prosenttia Keski-Afrikan tasavallan väestöstä. Sarat ovat suurin etninen ryhmä Tšadissa ja neljänneksi suurin Keski-Afrikan tasavallassa.


title: Sarat (kansa)

text: He puhuvat jotain noin viidestätoista sara-kielestä, jotka kuuluvat nilosaharalaisten kielten keskisudanilaiseen ryhmään. Sarat jakaantuvat kahteentoista heimoon.


title: Sarat (kansa)

text: Sarojen uskotaan saapuneen Tšadiin 1500-luvulla ja he joutuivat ankarasti arabien orjakauppiaiden verottamaksi. Siirtomaa-aikana suuri määrä saroja palveli Ranskan armeijassa ensimmäisessä ja toisessa maailmansodassa.


title: Sarat (kansa)

text: Sarat harjoittavat luonnonuskontoja ja noin kuudennes on kristittyjä. Naisten tapoihin kuului myös venyttää alahuulta levyllä, mutta tästä on luovuttu vuosikymmeniä sitten.


title: Tulemajoki

text: Tulemajoki (karj. Tulomdjogi, ) on 45 kilometriä pitkä Tulemajoen vesistön laskujoki Pitkärannan piirissä Karjalan tasavallan eteläosassa Venäjällä. Joki sijaitsee pääasiassa Suomen Neuvostoliitolle luovuttamalla alueella. Ennen alueluovutuksia joesta oli Suomen puolella noin 40 kilometriä ja myös suurin osa lähdevesistä oli Suomen puolella.


title: Tulemajoki

text: Tulemajoki saa alkunsa Tulemajärvestä, jonne muun muassa Kollaanjoki ja Naravosjoki laskevat. Tulemajärvestä joki virtaa etelään ja siihen laskevat muun muassa Kivijoki ja Kivioja sekä Orusjärven ja Palojärven laskujoet. Suupuolessaan joki levenee lahtimaiseksi ja laskee Laatokan Lunkulanlahteen Salmin taajaman luona. Taajama oli Suomen aikana Salmin kunnan kirkonkylä ja sen nimi oli Tulema.


title: Tulemajoki

text: Tulemajoen suurimmat kosket ovat Rompakonkoski (350 metriä pitkä, 2,6 metriä korkea, 0,26 MW), Suur-Jukakoski (450 m pitkä, 12,2 m korkea, 1,58 MW), Pien-Jukakoski (300 m pitkä, 9,9 m korkea, 1,18 MW), Dolgosenkoski (400 m pitkä, 3,2 m korkea, 0,41 MW) ja Tulemakoski (5,6 m korkea, 0,72 MW).


title: 30 hittiä! – Live

text: 30 hittiä! – Live on vuonna 1999 julkaistu Frederikin kokoelmalevy. Levy on äänitetty Frederikin keikalla.


title: Jan Opletal

text: Jan Opletal (1. tammikuuta 1915 – 11. marraskuuta 1939) oli lääketieteen opiskelija Kaarlen yliopistossa (Univerzita Karlova v Praze) Prahassa. Hän haavoittui kuolettavasti natsien vastaisen mielenosoituksen aikana Saksan miehittäessä osaa Tšekkoslovakiasta.


title: Jan Opletal

text: Tsěkkoslovakian itsenäisyyspäivänä 28. lokakuuta 1939 Prahassa oli natsien vastaisia mielenosoituksia ja mellakoita, jotka Gestapo poliisijoukot tukahduttivat väkivalloin. Jan Opletal sai ampumahaavan vatsaansa ja kuoli myöhemmin 11. marraskuuta.


title: Jan Opletal

text: Opletalin hautajaisiin 15. marraskuuta osallistui tuhansia opiskelijoita. Hautajaisista alkoi jälleen uusia opiskelijalevottumuuksia, joiden seurauksena saksalaiset sotilaat tunkeutuivat yöllä Prahan opiskelija-asuntoloihin ja pidättivät satunnaisesti satoja opiskelijoita 17. marraskuuta 1939. Böömin–Määrin protektoraatin valtakunnanprotektori (Reichsprotektor), vapaaherra Konstantin von Neurath sulki kaikki tšekkiläiset yliopistot ja korkeakoulut, lähetti yli 1200 opiskelijaa keskitysleireille ja teloitutti yhdeksän opiskelijajohtajaa ilman oikeudenkäyntiä.


title: Jan Opletal

text: Opletalin jäännökset siirrettiin hänen kotikyläänsä Nákloon, Olomoucin seudulle, jonne on myös pystytetty Opletalin muistomerkki.


title: Jan Opletal

text: Nykyisin näiden tapahtumien muistona vietetään kansainvälistä opiskelijoiden päivää ("International Students' Day").


Tuu jo tangoon – 35 vuotta rautaista Reetua on Frederikin kokoelmalevy vuodelta 2004. Levy julkaistiin juhlistamaan Frederikin 35-vuotista taiteilijauraa. Levy sisätää Frederikin vähemmän tunnettuja vanhoja kappaleita sekä uusia kappaleita, esimerkiksi "Idi Amin" -kappaleen, joka julkaistiin singlenä. Levy oli jaettu kahteen levyyn. Ensimmäinen levy sisälsi herkempiä kappaleita, muun muassa covereita Elviksen balladeista. Toinen levy oli nopeatempoista "junttidiscoa".


title: Retu Kivinen

text: Retu Kivinen ("Fred Flintstone") on kuvitteellinen hahmo, joka teki ensi esiintymisensä Kiviset ja Soraset -animaatiosarjassa vuonna 1960. Hänet loivat William Hanna ja Joseph Barbera. Retu on ensi esiintymisestään lähtien esiintynyt televisiosarjoissa, elokuvissa ja mainoksissa aina nykypäivään asti. Hahmo tunnetaan myös tämän kuuluisasta huudahduksesta "Yabba-Dabba-Doo".


title: Retu Kivinen

text: Retu on Vilma Kivisen aviomies ja heillä on yksi lapsi Siru. Kivisten naapurissa asuvat Tahvo ja Betty Soranen, joilla on poika nimeltä Bamm-Bamm. Retu asuu kuvitteellisessa esihistoriallisessa kaupungissa nimeltä Kivikylä, jossa ihmiset elävät modernia paljasjalkaista luolamieselämää. Heillä on käytössään useita alkukantaisia nykylaitteita, kuten puhelimia, erilaisia kulkuneuvoja ja televisioita.


title: Retu Kivinen

text: Retu on tyypillinen työläinen, joka työskentelee Brontonosturin kuljettajana herra Slaten Kivi ja Sora yhtiössä. Retu on hyvin temperamenttinen ja harrastaa keilaamista, biljardia, pokeria, golfia ja kotonaan löhöilemistä. Keilaamisessa ja biljardissa Retu on erittäin taitava. Hän on muun muassa voittanut useita mestaruuksia keilaamisesta ja on jopa käynyt balettitunneilla parantaakseen taitojaan keilaamisen parissa. Myös golfin parissa Retu on voittanut mestaruuden Tahvon avustuksella.


title: Retu Kivinen

text: Retu kuuluu parhaan ystävänsä Tahvon kanssa Vesipuhveleiden veljeskuntaan, jonka myötä hänelle on aiheutunut ongelma uhkapelien, erityisesti pokerin parissa.


title: Retu Kivinen

text: Hänen menneisyytensä on vaihdellut televisiosarjoista riippuen. Hän on kuitenkin pysynyt Ed ja Edna Kivisten ainoana lapsena. Alkuperäisen sarjan jaksossa "Love Letters On The Rocks" Retu ja Vilma tutustuivat toisiinsa käydessään Boulder high schoolia, jolloin Retu pelasi baseballia. Hän pyysi Vilmaa ensitreffeille 16-vuotiaana lähettäen tytölle rakkauskirjeen. Myöhemmin Retun menneisyys on ristiriidassa jakson "Flintstone Of Prinstone" mukaan, jolloin Retu kerrottin käyvän Rockyville high schoolia ja pelanneen amerikkalaista jalkapalloa valmistuen koulusta seitsemässä vuodessa neljän sijasta, kuten jaksossa "Love Letters On The Rocks" kerrottiin. Retu myös tapasi Vilman kesällä heidän ollessa noin 20-vuotiaita.


title: Retu Kivinen

text: Kivikylän mukulat -sarjassa Retu ja Vilma olivat jo tunteneet toisensa lapsuudesta lähtien.


title: Rakkauden kiertokulku (livealbumi)

text: Rakkauden kiertokulku on vuonna 2001 julkaistu Marjorien, Anneli Saariston ja Eija Kantolan samannimisen konserttikiertueen konsertin live-taltiointi.


title: Lentopotkun potkaisija

text: Lentopotkun potkaisija (, lyh."P") on pelipaikka amerikkalaisessa jalkapallossa. Hän on erikoisjoukkuepelaaja, jonka tehtävänä on potkaista pallo lentopotkulla () vastustajalle ja tehdä näin heidän kenttäasemansa mahdollisimman huonoksi. Lentopotkaisijaa käytetään yleensä oman hyökkäysvuoron neljännellä yrityksellä, kun ei haluta vastustajan saavan palloa hyvistä kenttäasemista, mikäli neljännellä yrityksellä ei uutta yrityssarjaa saataisikaan.


title: Lentopotkun potkaisija

text: Lentopotkaisijoilta ("punttaajilta", kuten suomalainen lajislangin termi kuuluu) vaaditaan, kuten myös potkaisijoilta, kovaa potkuvoimaa. Ammattilaisliiga NFL:ssä hyvien lentopotkaisijoiden kauden potkujen keskimitta on 40-45 jaardia. Kuitenkin yhtä tärkeää kuin potkun pituus, on myös pallon lentoaika. Pallon pitää pysyä ilmassa useita sekunteja, jotta lentopotkujoukkue ehtisi lähelle vastustajan potkun vastaanottajaa ja taklaamaan tätä. Jotkut lentopotkaisijat saattavat toimia myös joukkueidensa aloituspotkujen potkaisijoina potkaisijoiden sijasta. Potkumaali- ja lisäpisteyrityksissä he toimivat yleensä "holderina" (pelaajana, joka vastaanottaa sentteriltä taaksepäinsyötön ja asettaa pallon maahan potkaisijaa varten).


title: Lentopotkun potkaisija

text: Lentopotkaisijoilla on tyypillisesti keskimääräistä pidemmät pelaajaurat kuin muilla joukkueen pelaajilla. Tämä johtuu pienemmästä loukkaantumisriskistä, koska he ovat hyvin lyhyitä aikoja kentällä ja kokevat harvoin kontaktia: punttaajat saattavat joskus joutua taklaamaan potkunpalauttajia, mutta varsinkin itse potkun aikana heitä suojaavat tiukat säännöt koskemattomuudesta. Jeff Feagles, New York Giantsin lentopotkaisija pelasi vuonna 2007 yhteensä 20:nnen kautensa ja hänen virkaveljensä Sean Landetalla on takana yhteensä 22 vuotta ammattilaisliigoissa (19 NFL:ssä ja kolme edesmenneessä USFL:ssä).


title: José Iván Gutiérrez

text: José Iván Gutiérrez Palacios (s. 27. marraskuuta 1978 Hinojedo, Kantabria) on espanjalainen maantiepyöräilijä, joka kilpaili ammattilaisena 2000–2014.


title: José Iván Gutiérrez

text: Gutiérrez voitti alle 23-vuotiaiden maantieaika-ajon maailmanmestaruuden Veronassa vuonna 1999. Aikuisten sarjassa hän saavutti samassa lajissa MM-hopeaa Madridissa 2005 Michael Rogersin jälkeen.


title: José Iván Gutiérrez

text: Gutiérrez on voittanut Espanjan maantieajomestaruuden vuosina 2001 ja 2010 sekä aika-ajomestaruuden kolme kertaa. Hän on voittanut lisäksi Giro dell'Emilian, Eneco Tourin kahdesti ja Välimeren ajon.


title: Adios (albumi)

text: Adios on vuonna 1993 julkaistu Frederikin albumi. Levyn tunnetuin kappale lienee "Kyynelten jälkeen".


title: Vera

text: Vera tarkoittaa ainakin seuraavia:Veraan liittyvät myös seuraavat asiat:


title: Beau Weaver

text: Beauregard Rodriquez Weaver (s. Oklahoma) on yhdysvaltalainen ääninäyttelijä, joka oli muun muassa Teräsmiehen äänenä hahmon 1980-luvun nimikko animaatiosarjassa.


title: Beau Weaver

text: Weaver vietti lapsuutensa Tulsassa ja aloitti työskentelemään aluksi freelancerina useiden eri radiokanavien parissa 1960- ja 1970-luvulla. Hän on ollut Yhdysvaltojen radiopersoonana 1970- ja 1980-luvulla muun muassa popasemien, kuten Los Angelesissa KHJ:llä, San Franciscossa KFRC:llä, San Diegossa KCBQ:lla ja Dallasin KNUS:llä. Erityisesti 1980-luvun alussa Weaver oli muun muassa juontajana Transtar Radio Networkilla ja samoihin aikoihin Weaver ryhtyi tekemään äänirooleja piirrettyihin, mainosjuontoja televisiomainoksiin, sekä elokuvien trailereihin.


title: Beau Weaver

text: Weaver asuu Los Angelesissa, jossa hän on menestyneimpiä ääninäyttelijöitä. Weaveria kuullaan päivittäin useiden televisio- ja elokuvamainosten kertojaäänenä. 2000-luvulla hän on tehnyt harvemmin äänirooleja animaatioihin. Weaver muun muassa valittiin Texas Radio Hall of Fameen vuonna 2003.


title: Helsingin NMKY

text: Helsingin NMKY (viralliselta nimeltään Helsingin Nuorten Miesten Kristillinen Yhdistys ry) on helsinkiläinen yhdistys. Yhdistys on perustettu vuonna 1889. Sen perustajajäseniä olivat muun muassa Sakari Topelius ja Arthur Hjelt. Helsingin NMKY tunnetaan työstään nuorisotyön uranuurtajana . Helsingin NMKY on ollut käynnistämässä merkittäviä työmuotoja historiansa aikana. Näistä tunnetuimpia ovat koripallon tuonti Suomeen(Vilho Nuoreva) sekä partiotoiminnan (Verneri Louhivuori) ja kerhotoiminnan käynnistäminen Suomessa.


title: Helsingin NMKY

text: Nykyisin Helsingin NMKY tarjoaa monipuolisia harrastusmahdollisuuksia lapsille, nuorille ja aikuisille. Toiminta pitää sisällään mm. kerhoja, liikuntaa, musiikkia, partiota, seikkailua, erilaisia tapahtumia, kursseja ja monipuolisen leiritarjonnan. Helsingin NMKY:n viikoittaisen toiminnan piirissä on yli 4000 lasta, nuorta ja aikuista.


title: Helsingin NMKY

text: NMKY on kansainvälinen yhdistys, joka on maailman suurin ei-poliittinen nuorisoliike. Toiminta perustuu kolmioperiaatteelle, jossa on keskeistä ihmisen henkisen, hengellisen ja fyysisen elementin tasapainoinen kehittäminen.


title: Helsingin NMKY

text: Tammikuussa 2016 Helsingin NMKY palkittiin Suomen Urheilugaalassa Vuoden Urheiluseurana.


title: Helsingin NMKY

text: NMKY-liike (Nuorten Miesten Kristillinen Yhdistys) sai alkunsa Lontoossa 1844. Liikkeen perustaja oli George Williams, joka oli huolestunut aikansa nuorten kasvupohjasta ja vapaa-ajan harrastus- ja toimintamahdollisuuksista. Nykyisin NMKY:n toimintaan osallistuu noin 58 miljoonaa ihmistä 11.220 paikallisyhdistyksessä yli 130 maassa.


title: Helsingin NMKY

text: NMKY:n maailmanliitto perustettiin Pariisissa 1855, jolloin kirjatussa Pariisin Baasiksessa määriteltiin NMKY:n toiminta-ajatus. Näitä toimintaperiaatteita on täsmennetty Kampalan maailmankokouksessa 1973 (ns. Kampalan prinsiipit).


title: Helsingin NMKY

text: Suomeen NMKY tuli vuonna 1886 ja nykyisin toimintaa on noin 40 yhdistyksessä eri puolilla Suomea. Helsingissä NMKY-toiminta alkoi v.1889, jolloin Helsingin NMKY perustettiin.


title: Helsingin NMKY

text: Helsingin NMKY:n on organisaatio, joka on tuonut koripallon Suomeen. Laji rantautui Suomeen Helsingin NMKY:n urheilusihteerin Vilho Nuorevan matkassa vuonna 1927 Kööpenhaminasta pelatuista YMCA:n maailmankisoista. Siitä lähtien Helsingin Namikassa koripalloa on pelattu tauotta. Helsingin NMKY on Suomen suurimpia koripalloseuroja. Lisenssipelaajia seuralla on n. 900 ja harrastajien yhteismäärä seurassa on n. 1200. Ensimmäiset viralliset koripallopelit Suomessa on pelattu Vuorikatu 17 osoitteessa Helsingin Kaisaniemessä sijaitsevan Hotelli Arthurin nykyisessä auditoriotilassa Vilho Nuorevan ideoimina. Nuoreva oli perustamassa myös Suomen koripalloliittoa 1939.


title: Helsingin NMKY

text: Kaiken kaikkiaan namikalaiset ovat voittaneet yhteensä 63 koripallon Suomen Mestaruutta eri ikäluokissa sekä saalistaneet yli 140 SM-mitalia. Suomen ensimmäinen NBA-pelaaja Hanno Möttölä on HNMKY:n kasvatti. Helsingin NMKY on jäädyttänyt Möttölän pelipaidan numero 13 KorisGaalassa 20.3.2015. Pelipaita on sijoitettu Malmin Palloiluhallin 1. kentän kattoon Siemenkuja 3:ssa.


title: Helsingin NMKY

text: HMNKY:n joukkue on voittanut miesten Suomen mestaruuden 7 kertaa (1946, 1947, 1984, 1985, 1987, 1989 ja 1992). Naisten paras saavutus on SM-hopea vuodelta 1985. Yhteensä seura on voittanut yli 140 virallista SM-mitalia.Korisliigan vuoden pelaaja


title: Helsingin NMKY

text: Korisliigan vuoden tulokas


title: Helsingin NMKY

text: Korisliigan vuoden kehittynein pelaaja


title: Helsingin NMKY

text: Korisliigan vuoden valmentaja


title: Helsingin NMKY

text: Vuoden I-divisioonapelaaja


title: Rosabeth Moss Kanter

text:
Rosabeth Moss Kanter (s. 15. maaliskuuta 1943 Cleveland, Ohio) on yhdysvaltalainen kauppatieteen professori, erikoisaloinaan strategia, innovaatiot ja muutosjohtaminen.
Hän työskentelee Harvardin yliopistossa, jossa hänellä on liiketaloustieteen Ernest L. Arbuckle -professuuri.


title: Rosabeth Moss Kanter

text: Kanter toimi vuosina 1989–1992 Harvard Business Reviewin päätoimittajana.


title: Rosabeth Moss Kanter

text:
Kanter valmistui kandidaatiksi (psykologia ja sosiologia) Bryn Mawr Collegesta vuonna 1964.
Sieltä hän siirtyi Michiganin yliopistoon, missä hän opiskeli ensin maisteriksi (1965), ja valmistui tohtoriksi (sosiologia) vuonna 1967.


title: Rosabeth Moss Kanter

text:
Kanter oli vasta toinen nainen, joka valittiin pysyvään virkaan Harvard Business Schoolissa (HBS).
Ennen siirtymistään HBS:ään vuonna 1986, Kanter toimi vierailevana professorina MIT:n Sloan School of Managementissa (1979–1986).


title: Rosabeth Moss Kanter

text: MIT:a ennen Kanter hoiti organisaation johtamisen ja sosiologian professuureja Yalessa (1977–1986), ja oli sosiologian apulaisprofessori Brandeisin yliopistossa (1966–1977). 1975–1976 hän oli Post-doc -tutkijana Harvard Law Schoolissa ja 1973–1974 organisaatiokäyttäytymisen tutkimusohjelmassa Harvardissa.


title: Rosabeth Moss Kanter

text: Kanter on saanut urallaan lukuisia tunnustuksia, muun muassa 22 kunniatohtorin arvoa.


title: Dora Wahlroos

text: Anna Dorothée (Dora) Wahlroos (19. joulukuuta 1870 Pori – 21. maaliskuuta 1947 Kauniainen) oli Suomen taiteen kultakauden vähemmän tunnettu, mutta lahjakas ja vasta 2000-luvulla arvonnousun osakseen saanut taidemaalari. Wahlroos eli aikana, jolloin miehet hallitsivat taidemaailmaa eikä nainen ollut arvostettu taiteilijana ja taidekoulutkin olivat naisilta suljettuja. Naisasialiike oli vasta nostamassa päätään.


title: Dora Wahlroos

text: Wahlroosin vanhemmat olivat lääninmaanmittari Johan Henrik Wahlroos ja Dorothée Augusta Henriette o.s. Fehn. Hän asui Turussa ja aikuisiässä Kauniaisissa. Hän oli kaksi vuotta kihloissa Emil Wikströmin kanssa.


title: Dora Wahlroos

text: Wahlroos sai koulutuksensa Suomen Taideyhdistyksen piirustuskoulussa Turussa 1886–1889, Victor Westerholmin johdolla 1889–1890, Suomen Taideyhdistyksen piirustuskoulussa Helsingissä 1890–1891, Hermann Groeberin johdolla Münchenissä Saksassa 1911 ja myös Pariisissa. Hän opetteli maisemamaalausta Ahvenanmaalla Önningebyn taiteilijasiirtokunnassa ja teki useita opintomatkoja Saksaan, Ranskaan ja Italiaan. Hän oli kihloissa Emil Wikströmin kanssa ja tutustui näin nuorsuomalaisiin. Ahvenanmaalla hän vietti kesät 1889 ja 1890 tutustuen suomalais-ruotsalaiseen taiteilijayhteisöön ja maisemamaalaamiseen.


title: Dora Wahlroos

text: Wahlroos osallistui Suomen Taiteilijoiden ensimmäiseen näyttelyyn, ensimmäiseen kahdella ja seuraavaan seitsemällä työllä. Kun kihlaus purkautui, samalla katkesi yhteys Nuori Suomi -ryhmään. Wikström avioitui Wahlroosin ystävän Alice Högströmin kanssa 1895, mutta naisten ystävyys kuitenkin säilyi. Dora Wahlroos oli aluksi jopa suositumpi kuin Helene Schjerfbeck, mutta vuosien aikana hänet sitten unohdettiin, koska häntä pidettiin vanhanaikaisena, sillä hänen työnsä olivat realistisempia kuin silloin muodissa olleet suuntaukset. Wahlroos oli hyvin tuottelias muotokuvamaalari. Hän on maalannut noin sata muotokuvaa. Vaikka suosio väheni, hän tuli tilausmuotokuvilla hyvin toimeen ja pystyi hankkimaan naimattomien sisariensa kanssa 1921 huvilan, Villa Gernheimin, Kauniaisista. maalaamisen ohella hän harrasti sisustamista ja puutarhanhoitoa.


title: Dora Wahlroos

text: Wahlroosin julkisia töitä on Myrskylän kirkon alttaritaulu (1896). Hänen tuotantonsa aiheita olivat muotokuvat, nais- ja alastonkuvat, maisemat, kansankuvaukset ja omakuvat. Wahlroosin tuotanto oli parhaimmillaan uran alkupuolella, jolloin hänet palkittiin dukaattipalkinnolla. Hän elätti myöhemmin itsensä ja sisarensa muotokuvien tekemisellä, eikä muunlaiselle maalaamiselle jäänyt aikaa. Vanhuuden omakuva vuodelta 1943 kuitenkin kertoo hänen olleen uskollinen nuoruuden ihanteille.


title: Dora Wahlroos

text: Wahlroosin 50-vuotisen elämäntyön näyttely oli 2008 Turun ja Hämeenlinnan taidemuseoissa.


title: Levon Aronian

text: Levon Aronian (armeniaksi Լևոն Արոնյան, s. 6. lokakuuta 1982) on armenialainen shakin suurmestari. Hän on myös nopean shakin epävirallinen maailmanmestari. Marraskuussa 2010 Aronianista tuli kuudes pelaaja, joka on ylittänyt 2 800 elopisteen rajapyykin FIDE:n maailmanlistalla. Hän voitti samassa kuussa myös vuoden 2010 pikashakin maailmanmestaruuden.


title: Levon Aronian

text: Varhainen merkki Aronianin kyvyistä oli, kun hän voitti 1994 alle 12-vuotiaiden maailmanmestaruuden Szegedissa tuloksella 8/9, tulevien huippupelaajien edellä mukaan lukien Etienne Bacrot, Ruslan Ponomarov, Francisco Vallejo Pons ja Aleksandr Grištšuk. Hänestä tuli 2002 nuorten maailmanmestari tuloksella 10/13.


title: Levon Aronian

text: Joulukuussa 2005 Levon Aronian voitti Ruslan Ponomarovin maailman cupin viimeisellä kierroksella Hanti-Mansijskissa, Venäjällä. Pelattuaan molemmat pitkät pelit tasan hän voitti molemmat pikapelit ja voitti tapahtuman häviämättä kertaakaan seitsemällä kierroksella.


title: Levon Aronian

text: Maaliskuussa 2006 hän voitti Linaresissa, puoli pistettä Teimur Radžabovin ja FIDE:n maailmanmestari Veselin Topalovin edellä.


title: Levon Aronian

text: Tammikuussa 2007 Aronian jakoi ensimmäisen sijan Corus-turnauksessa Wijk aan Zeessa Topalovin ja Radzhabovin kanssa. Samana vuonna hän voitti maailmanmestari Vladimir Kramnikin 4–2 pikashakkiottelussa.


title: Levon Aronian

text: Hänen voittonsa 2005 maailman cupissa antoi hänelle paikan FIDE:n kandidaattiturnauksiin 2007, jotka pelattiin touko-kesäkuussa. Hän pelasi Magnus Carlsenia vastaan. Varsinaiset kuusi peliä päättyivät tasan 3-3, jonka jälkeen myös pikapelit päättyivät tasan 2–2. Lopulta Aronian voitti 2–0 blitz-shakissa. Finaalissa hän kohtasi Aleksei Širovin, jonka hän kukisti 3½–2½ kuudessa pelissä. Näin Aronian pääsi Meksikon maailmanmestaruusturnaukseen, jossa hän ei menestynyt, sijoittuen seitsemänneksi kahdeksasta pelaajasta tuloksella 6/14. Turnauksen ja maailmanmestaruuden voitti Viswanathan Anand.


title: Levon Aronian

text: Tammikuussa 2008 Aronian saavutti jaetun ensimmäisen sijan (Magnus Carlsenin kanssa) kovatasoisessa Corus-turnauksessa. Mukana olivat muiden muassa maailmanmestari Viswanathan Anand, Veselin Topalov ja Vladimir Kramnik.


title: Levon Aronian

text: Vuonna 2009 Aronian voitti nopean shakin epävirallisen maailmanmestaruuden Mainzissa. Hän kukisti myös Viswanathan Anandin, joka on voittanut tapahtuman yksitoista kertaa.


title: Levon Aronian

text: Marraskuussa 2010 Aronianista tuli kuudes pelaaja, joka on ylittänyt 2 800 elopisteen rajapyykin FIDE:n maailmanlistalla. Samassa kuussa hän voitti pikashakin maailmanmestaruuden.


title: Levon Aronian

text: Aronian selviytyi FIDE Grand Prix -turnausten perusteella vuoden 2011 MM-ehdokasotteluihin ja kohtasi ehdokasotteluista kieltäytyneen Magnus Carlsenin korvaajan Aleksandr Grištšukin. Neljä peliä päättyivät tasan pistein 2–2. Katkaisupeleissä Grištšuk oli parempi nopeassa shakissa pistein 2½–1½, joten Aronian karsiutui jatkosta.


title: Levon Aronian

text: 2003 Aronian voitti Chess960-lajin avoimen turnauksen Mainzissa. Pelimuoto tunnetaan myös nimellä FischerRandom-shakki, ja siinä arvotaan upseereiden sijainti pohjarivillä. Tämä oikeutti hänet otteluun lajin maailmanmestari Pjotr Svidleriä vastaan seuraavana vuonna. Hän hävisi 4½–3½. Hän voitti turnauksen uudestaan 2005 päästäkseen uusintaotteluun Svidlerin kanssa 2006. Tällä kertaa hän voitti 5-3 ja hänestä tuli lajin maailmanmestari. Vuonna 2007 hän puolusti mestaruuttaan menestyksellisesti Viswanathan Anandia vastaan. Vuonna 2009 Aronian menetti tittelinsä Hikaru Nakamuralle.


title: Omat jutut

text: Omat jutut on Yleisradion ohjelmasarja, joka rakentui työmaaperinteelle, eri työalueitten kaskuille, vitseille, tarinoille ja lauluille. Suurin osa televisiosarjan käsikirjoitusmateriaalista dramatisoitiin Suomalaisen Kirjallisuuden Seuran Kansanrunousarkiston kokoelmista.


title: Omat jutut

text: Omia juttuja tuottivat ja ohjasivat Erkki Pohjanheimo ja Seppo Seppälä vuosina 1975–1978. Viimeisiä jaksoja ohjasi Arto af Hällström. Televisiosarja kertoi muun muassa rakennustyöläisten, postin työntekijöiden, piikojen ja renkien sekä rautatietyöläisen omista jutuista. Yhteistoiminnassa Kansanrunousarkiston kanssa ohjelmasarja järjesti myös suutarien ja räätälien työmaaperinteen keräyskilpailut. Niistä syntyi tähän sarjaan omat televisio-ohjelmansa.


title: Omat jutut

text: Omien juttujen käsikirjoittajina Pohjanheimon ja Seppälän ohella toimivat muun muassa Ilpo Tiihonen, Sulevi Peltola, Timo Lapila ja Pekka Milonoff. Ohjelman vakionäyttelijät olivat Helge Herala, Esa Pakarinen, Rea Mauranen, Eila Rinne, Martti Pennanen, Tapio Aarre-Ahtio, Timo Virkki ja Esa Pakarinen Junior, alkuosissa myös Kirsti Wallasvaara. Musiikista vastasi aivan sarjan alussa Helsingin Työväenyhdistyksen Soittokunta, sittemmin Eero Ojanen ja Heikki Valpola.


title: Omat jutut

text: Ohjelmaa kuvattiin monikameratekniikalla Yleisradion ensimmäisessä väristudiossa, studio 4:ssä, kahdella värikameralla.


title: Omat jutut

text: Omat jutut: Työmaaperinnettä rakennuksilta


title: Omat jutut

text: Omat jutut: Postilaisten työmaaperinnettä


title: Omat jutut

text: Omat jutut: Metsätyöläisten työmaaperinnettä


title: Omat jutut

text: Omat jutut: Pumpulin plikkojen työmaaperinnettä


title: Omat jutut

text: Omat jutut: Rakennustyöläisten työmaaperinnettä


title: Omat jutut

text: Omat jutut: Renkien, piikojan ja palkollisten työmaaperinnettä


title: Omat jutut

text: Perinne-ohjelma (Omat jutut)


title: Omat jutut

text: Omat jutut: Rautatieläisten työmaaperinnettä


title: Omat jutut

text: Omat jutut: Suutareitten ja räätäleitten työmaaperinnettä


title: Omat jutut

text: Omat jutut: Jätkien työmaaperinnettä


title: Omat jutut

text: Omat jutut: Räätälien työmaaperinnettä


title: Omat jutut

text: Omat jutut: Mustan kaartin (kirjatyöntekijäin) työmaaperinnettä


title: Omat jutut

text:
Omat jutut: Koululaisten työmaaperinnettä
Omat jutut: Leipurien työmaaperinnettä


title: Omat jutut

text: Omat jutut: Vankien työmaaperinnettä


title: Omat jutut

text: Omien juttujen taustaa


title: Omat jutut

text: Elokuvataiteen valtionpalkinto Pekka Milonofille ja Sulevi Peltolalle rakennustyöläisten työmaaperinteestä kertovasta sarjan osasta (Omat jutut 5)


title: Love... and Marriage

text: Love... and Marriage oli Yleisradion tekemä ohjelma, joka sai kunniamaininnan kansainvälisessä Montreux’n Kultainen ruusu -viihdeohjelmakilpailussa vuonna 1971. Ohjelma kertoo hullunkurisen tarinan rakkaudesta, häistä ja hääyöstä piikitellen hääseremonioitten kliseitä. Love... and Marriage tehtiin Kultaisen Ruusun festivaalia ja kansainvälistä myyntiä silmällä pitäen englanniksi.


title: Love... and Marriage

text: Ohjelman pääosissa ovat Marja Korhonen (morsian), Pekka Autiovuori (sulhanen) ja Helge Herala (pappi). Muissa osissa muun muassa Varma Lahtinen, Juhani Kumpulainen ja Seppo Kolehmainen. Ohjelma kuvattiin Yleisradion Pasilan studioilla värifimille. Käsikirjoituksesta ja ohjauksesta vastasivat Vesa Nuotio ja Erkki Pohjanheimo, musiikista Esko Linnavalli, lavastuksesta Aimo Pöyhönen, kuvauksesta Veikko Mård ja leikkauksesta Kaija Ahopelto.


title: Kelly Hu

text: Kelly Ann Hu (s. 13. helmikuuta 1968) on yhdysvaltalainen näyttelijä ja malli. Hän oli vuoden 1985 Miss Teen USA – kilpailun historian ensimmäisenä amerikanaasialaisena voittajana.


title: Kelly Hu

text: Hu aloitti näyttelemisen 1980-luvun lopulla esiintyessään televisiosarjassa "Growing Pains". Elokuvien pariin hän siirtyi vuonna 1989 "Friday the 13th. Part VIII – Jason Manhattanilla" -elokuvan myötä. Sittemmin Hu on esiintynyt sekä televisiossa että elokuvissa ja tehnyt äänirooleja piirrossarjoihin, kuten "Afro Samurai", "Robot Chicken" ja "Hämmästyttävä Hämähäkkimies". Hu tuli tunnetuksi vuoden 2002 "Skorpionikuningas" -elokuvan myötä ja on sittemmin esiintynyt myös elokuvissa "Kehdosta hautaan", "X-Men 2" ja "The Tournament". Hu on tullut Suomessa tunnetuksi myös "Vampyyripäiväkirjat" -sarjan Pearl-vampyyrina.Hu syntyi Honolulussa, Havaijilla ja on neljännen sukupolven kiinalais-filippiiniläis-havaijilainen. Hän valmistui Pepperdinen yliopistosta ja on naimaton. Hu omaa mustan vyön Kanzen Budokai karatessa.


title: James Hong

text: James Hong (s. 22. helmikuuta 1929 Minneapolis, Minnesota) on yhdysvaltalainen näyttelijä.


title: James Hong

text: Hongin isä oli Hongkongista tullut maahanmuuttaja. Myös poika sai varhaista opetusta Hongkongissa, mutta palasi Yhdysvaltoihin kymmenvuotiaana ja opiskeli myöhemmin Etelä-Kalifornian yliopistossa. Hän on esiintynyt muun muassa elokuvissa "Blade Runner" (1982) ja "Säpinää Chinatownissa" (1986).


title: James Hong

text: Hong on myös ääninäyttelijä, joka on työskennellyt muiden muassa sarjoissa "Jackie Chan seikkailee", "Super Robot Monkey Team Hyperforce Go!" ja "Teen Titans" sekä animaatioelokuvassa "Mulan" (1998).


title: Red Sparowes

text: Red Sparowes on yhdysvaltalainen Post-rockia/-metallia soittava yhtye, joka perustettiin Los Angelesissa vuonna 2003. Yhtye koostuu Isiksen, Neurosiksen, Halifax Pierin, Angel Hairin ja Pleasure Foreverin entisistä ja nykyisistä jäsenistä. Yhtye on tunnettu erittäin pitkistä kappaleiden nimistään. Kappaleissa ei myöskään ole ollenkaan lauluosuuksia. Yhtye esiintyi Suomessa vuonna 2011 Joensuussa Ilosaarirock-festivaalilla.


title: Piet Kee

text: Pieter William "Piet" Kee (30. elokuuta 1927 – 25. toukokuuta 2018) oli alankomaalainen urkuri ja säveltäjä. Hän opiskeli konservatoriossa Amsterdamissa ja nousi maineeseen varsinkin improvisaatiotaidoillaan; hän voitti Haarlemin kansainvälisen improvisointikilpailun perättäisinä vuosina 1953–1955.


title: Piet Kee

text: Kee työskenteli pitkään urkupedagogina sekä kirkkourkurina Alkmaarissa ja Haarlemissa. Hänen sävellystuotantoonsa kuuluu muun muassa "Haarlem Concerto" (2005) uruille ja orkesterille.


title: Kognitiivinen käyttäytymisterapia

text: Kognitiivinen käyttäytymisterapia on psykoterapiamuoto, joka perustuu oppimis-, kognitiivisen ja sosiaalipsykologian teoriaan ja tutkimukseen ja keskittyy pääasiallisesti nykytilanteessa vaikuttavien käyttäytymisongelmia ylläpitävien tekijöiden kartoittamiseen ja hoitoon.


title: Kognitiivinen käyttäytymisterapia

text:
Kognitiivisessa käyttäytymisterapiassa painotetaan yksilön vuorovaikutusta (sosiaalisen) ympäristönsä kanssa nykyhetkessä. Kognitiivisessa käyttäytymisterapiassa tutkitaan, miten ihminen käyttäytyy tai menettelee eri tilanteissa ratkaistakseen ongelmiaan ja tarvittaessa hänelle opetetaan elämänlaadun kannalta toimivampia ja käyttökelpoisempia tapoja ongelmien ratkaisemiseksi. Kognitiivinen käyttäytymisterapia aloitetaan aina käyttäytymisanalyysilla tai asiakkaan tilanteen käsitteellistämisellä. Tämä voi johtaa huomaamaan, että asiakkaalta puuttuu sosiaalisia valmiuksia, että hänellä on itseänsä tai muiden kannalta epäedullisia tai tuhoisia ongelmanratkaisu- tai suhtautumistapoja, ”noidankehiä”, joihin hän on juuttunut. Peruslähtökohta on se, että jokainen yksilö on ainutlaatuinen ja jokaisen hoidon täytyy sen vuoksi perustua yksilölliseen käyttäytymisanalyysiin. (Tuomisto, Lappalainen, 2012)
Kognitiivisen käyttäytymisterapian tehokkuus on todettu sadoissa tieteellisissä tutkimuksissa ja se on saavuttanut tunnustusta kaikkialla maailmassa erityisen tehokkaana ja tieteellisesti tutkittuna psykoterapiamuotona. Tällä hetkellä on olemassa käyttäytymisterapeuttisia hoitomenetelmiä lähes kaikkiin psykiatrisiin, neurologisiin ja terveyspsykologisiin ongelmiin ja häiriöihin ja monien ongelmien hoidossa nämä hoitomenetelmät on osoitettu parhaiksi psykologisiksi hoitomenetelmiksi. Alueita, joilla käyttäytymisanalyysin ja kognitiivisen käyttäytymisterapian hoitomenetelmät ovat osoittautuneet erityisen tehokkaiksi ovat esim. ahdistuneisuus-, pelko-, ja masennusongelmat, syömis- ja unihäiriöt, oppimisvaikeudet, seksuaaliset ja muut parisuhdeongelmat, huono itseluottamus, väärinkäyttöongelmat, skitsofrenia ja erityyppiset stressiongelmat ja yleiseen terveyteen liittyvät ongelmat sekä lapsuuteen ja kehitysvammaisuuteen liittyvät häiriöt. Verrattaessa kognitiivista käyttäytymisterapiaa muihin psykoterapiamuotoihin sillä on tavallisesti saatu parempia tuloksia kuin muilla. Millään alueella ne eivät ole olleet huonompia kuin muilla psykoterapiamenetelmillä. Eräs uusi hoitoalue on persoonallisuushäiriöt, joiden hoidossa kognitiivisella käyttäytymisterapialla on myös saatu hyviä tuloksia. Maailman laajimmassa ja perusteellisimmassa psykoterapiatutkimuksessa (Grawe, Donati, Bermauer, 1994) juuri kognitiivisen käyttäytymisterapian menetelmät saivat parhaat tulokset. Tämä saavutus perustuu suuresti siihen kokeelliseen ja tieteelliseen traditioon, johon tämä terapiamuoto perustuu. Huonoksi osoittautuneet menetelmät on yksinkertaisesti hylätty.


title: Tatjana Lioznova

text: Tatjana Mihailovna Lioznova (; 20. heinäkuuta 1924 Moskova, Neuvostoliitto – 29. syyskuuta 2011) oli venäläinen ohjaaja, joka muistetaan muun muassa minisarjasta "Kevään seitsemäntoista hetkeä" (1973). Hän teki myös täyspitkiä elokuvia, joihin kuuluu "Aamulla varhain" ("Rano utrom", 1966).


title: Tatjana Lioznova

text: Lioznovasta tehtiin Neuvostoliiton kansantaiteilija vuonna 1984.


title: Dragan Čavić

text: Dragan Čavić (kyril. Драган Чавић; s. 10. maaliskuuta 1958 Zenica) on bosnialainen serbipoliitikko, joka toimi Bosnian serbitasavallan varapresidenttinä 2000–2002 ja presidenttinä 2002–2006. Hän edustaa Demokraattista puoluetta.


title: Kolmisoppi (Kuopion kaupunginosa)

text: Kolmisoppi on Kuopion 30. kaupunginosa noin seitsemän kilometriä keskustasta etelään. Kaupunginosan itäraja kulkee osaksi valtatiellä 5. Alue on saanut nimensä siellä sijaitsevasta Kolmisoppi-järvestä. Alueella on myös pienempi, edelliseen laskeva Vuorilampi. Naapurikaupunginosia ovat Neulaniemi, Neulamäki ja Savilahti pohjoisessa, Särkiniemi ja Levänen idässä sekä Neulalampi etelässä. Lännessä kaupunginosa rajautuu Kallaveden Pilpanlahteen.


title: Kolmisoppi (Kuopion kaupunginosa)

text: Kolmisopen pohjoisosissa sijaitseva Kolmisoppi-Neulamäen luonnonsuojelualue on noin 200 hehtaarin kokoinen. Kolmisopessa sijaitsee myös Kolmisopen ryhmäpuutarha ja Pilpan maja. Kaupunginosan etelärajalla Kolmisopenrannassa on mökkiasutusta.


title: Kolmisoppi (Kuopion kaupunginosa)

text: Kolmisoppi on antanut nimensä lähistöllä, mutta Neulalammen kaupunginosan puolella sijaitsevalle yritysalueelle. Yritysalueella sijaitsee esimerkiksi Kauppakeskus Kolmisoppi.


title: Robert K. Merton

text: Robert King Merton (4. heinäkuuta 1910 – 23. helmikuuta 2003) oli yhdysvaltalainen sosiologi, joka määritteli muun muassa itsensä toteuttavan ennusteen käsitteen. Hän syntyi juutalaisille maahanmuuttajavanhemmille Philadelphiassa.


title: Robert K. Merton

text: Merton loi huomattavan uran Columbian yliopiston professorina ja sai vuonna 1994 Yhdysvaltain presidentin myöntämän National Medal of Science -palkinnon. Taloustieteen Nobel-palkittu Robert C. Merton on hänen poikansa.


title: Ultima III

text: Ultima III: Exodus on Origin Systemsin kehittämä ja alun perin 1983 julkaisema "Ultima"-tietokoneroolipelisarjan videopeli.


title: Ultima III

text: Exodus oli aikanaan ensimmäinen animoituja hahmoja sisältänyt tietokoneroolipeli. Pelaajalla oli myös hallinnassaan kokonainen seurue yhden pelaajahahmon sijasta.


title: Ultima III

text: Sankari saa Lord Britishiltä tehtävän voittaa Exoduksen ja lähtee Ambrosiaan etsiäkseen salaperäistä Time Lordia ja viimein Isle of Fireen lopputaisteluun Exoduksen kanssa.


title: Ultima III

text: Peli voitti "Computer Gaming Worldin" lukijaäänestyksessä vuoden 1985 parhaan seikkailupelin palkinnon.


title: Puumat

text: Puumat ("Puma") on kissaeläimiin ("Felidae") kuuluva suku, jonka lajeja ovat puuma ("P. concolor") ja jaguarundi ("P. yagouaroundi").


title: Martti Koskinen

text: Martti Koskinen (1941 Pulkkila – 1988) oli suomalainen sanoittaja ja säveltäjä. Hänen musiikkiansa ovat esittäneet muun muassa Esko Rahkonen, Reijo Kallio ja Matti Esko. Utajärvelle hän muutti vuonna 1953 ja asui siellä kuolemaansa vuoteen 1988 saakka.


title: Martti Koskinen

text: "Olet rakkain" -kappaleen sanat liittyvät Martti Koskisen ja Chrisse Johanssonin yhteistyövuosiin. Kristiina Mäki on esittänyt tämän kappaleen LP:llä "Mää kottiis nyt" v. 1984.


title: Tanegashiman avaruuskeskus

text: Tanegashiman avaruuskeskus on osa JAXAn avaruusteknistä infrastruktuuria. Se sijaitsee Tanegashiman saarella 115 km etelään Kyūshūsta. Sen perusti vuonna 1969 JAXAn edeltäjiin kuulunut NASDA-organisaatio.


title: Tanegashiman avaruuskeskus

text: Siellä tehdään kantorakettien laukaisujen lisäksi rakettimoottorien testausta ja satelliittien seurantaa. Se on Japanin suurin avaruuskeskus.


title: Tanegashiman avaruuskeskus

text: Alueella on kaksi laukaisukompleksia: Yoshinobu ja Osaki. Yoshinobussa on kaksi laukaisutornia. Rakettimoottorien testausasema sijaitsee Yoshinobussa.


title: Tanegashiman avaruuskeskus

text: Kesällä 2010 Japanin avaruushallinto oli saanut Tanegashiman kalastajien kanssa aikaan sopimuksen, joka sallii laukaisut kautta vuoden.


title: Eva Dahlbeck

text: Eva Dahlbeck (8. maaliskuuta 1920 – 8. helmikuuta 2008) oli ruotsalainen näyttelijä ja kirjailija. Hänet tunnetaan muun muassa pääosistaan Ingmar Bergmanin elokuvissa "Odottavia naisia" (1952), "Rakkauden oppitunti" (1954) ja "Kesäyön hymyilyä" (1955).


title: Eva Dahlbeck

text: Hän syntyi Saltsjö-Duvnäsissä, lähellä Tukholmaa. Vuonna 1958 Cannesin elokuvajuhlilla hän voitti jaetun parhaan naisnäyttelijän palkinnon elokuvasta "Elämän kynnyksellä" (1958). Vuonna 1965 hän voitti Guldbagge-palkinnon parhaasta naispääosasta elokuvassa "Kissat" (1965). Vuonna 1961 hänelle myönnettiin Eugene O'Neill -palkinto esiintymisistään teatterissa. Jätettyään näyttelemisen 1960-luvulla hän ryhtyi kirjoittamaan romaaneja ja runoja. Hänen viimeiseksi elokuvakseen jäi tanskalainen elokuva "Tintomara" (1970).


title: Quintus Pedius

text: Quintus Pedius (k. syksyllä 43 eaa.) oli roomalainen poliitikko. Hän oli Julius Caesarin siskon Julian lapsenlapsi.


title: Quintus Pedius

text: Pedius mainitaan ensimmäisen kerran lähteissä vuonna 57 eaa., jolloin hän toimi Caesarin legaattina Galliassa. Vuonna 55 eaa. hän oli ehdolla kuruuliseksi ediiliksi, mutta hävisi äänestyksen. Caesarin kansalaissodan aikana Pedius kannatti luonnollisesti sukulaistaan. Caesarin sotiessa Pompeiusta vastaan Kreikassa Pedius toimi preettorina Roomassa. Preettorina Pedius kukisti Titus Annius Milon ja Marcus Caelius Rufuksen johtaman kapinan. Vuonna 45 eaa. Pedius toimi legaattina Hispaniassa. Palatessaan Roomaan Caesarin kanssa Pediukselle myönnettiin triumfi ja hänet nimitettiin prokosuliksi.


title: Quintus Pedius

text: Caesarin murhan jälkeen ilmeni, että kuollut diktaattori oli nimittänyt perillisiksiin sukulaisensa Gaius Octaviuksen, Lucius Pinariuksen ja Quintus Pediuksen. Pedius ja Pinarius saivat Caesarin perinnöstä pienemmän osan. Caesar adoptoi myös Octaviuksen postuumisti. Pedius luopui perintöosuudestaan Octaviuksen hyväksi. Vuonna 43 eaa. konsulit Aulus Hirtius ja Gaius Vibius Pansa Caetronianus kaatuivat Mutinan taistelussa. Octavianus otti armeijan komentoonsa ja pakotti senaatin nimittämään itsensä ja Pediuksen konsuleiksi. Pedius antoi heti säätää lain, joka tuomitsi Caesarin murhaajat.


title: Quintus Pedius

text: Octavianus liittoutui pian Marcus Antoniuksen ja Lepiduksen kanssa, muodostaen toisen triumviraatin. Pedius ehdotti senaatissa lakia joka armahti Antoniuksen ja Lepiduksen jotka oli nimitetty isänmaan vihollisiksi. Kun Roomassa saatiin triumvirien suunnittelemista proskriptioista, Pedius huolestui ja yritti tyynnytellä mielialoja kaupungissa. Rasitus oli kuitenkin liikaa Pediukselle, joka kuoli seuraavana yönä.


title: Teemu Laine (koripalloilija)

text: Teemu Laine (s. 10. maaliskuuta 1977) on suomalainen entinen koripalloilija, joka toimii kaudella 2009–10 Korisliigassa pelaavan Namika Lahden apuvalmentajana. Kaudella 2005–2006 Teemu valittiin Korisliigan parhaaksi kuudenneksi pelaajaksi.


title: Riihimäen Palloseura

text: Riihimäen Palloseura (RiPS) on vuonna 1928 perustettu riihimäkeläinen jalkapalloseura, jonka miesten edustusjoukkue pelaa Suomen Palloliiton Kolmonen-divisioonassa (Uudenmaan piiri). Seura pelaa kotiottelunsa Riihimäellä Urheilupuiston Pallokentällä, joka on sanan varsinaisessa merkityksessä jalkapallostadion. Seuran toimintastrategian pääpaino on pelaajakasvatuksessa ja junioritoiminnassa. RiPS:illä on miltei 800 jäsentä.


title: Riihimäen Palloseura

text: Riihimäen Palloseuran ensimmäinen kulta-aika sijoittuu 1960- luvun loppuun. Vuonna 1968 seura nousi maakuntasarjasta (3. korkein sarjataso) Suomensarjaan, joka oli maan toiseksi korkein sarjataso. Seurassa panostettiin ostettuun pelaajistoon, jotta edustusjoukkue saataisiin nostettua mestaruussarjaan. Seuran junioritoiminta oli valtakunnallisestikin laadukasta, mutta silti edustusjoukkueeseen hankittiin valtavasti ulkopaikkakuntalaisia pelaajia.


title: Riihimäen Palloseura

text: 18. tammikuuta 1970 perustettiin RiPS:n sisarseura Riihimäen Ilves. Seuran johtokunnasta paisui tuolloin hyvin laaja, sillä johtokunnan jäsenet toimivat Riihimäen Palloseuran, Riihimäen Ilveksen ja RiPS:n käsipallojaoston johtokuntana. Vuonna 1971 tehtiin Riihimäen voimassa oleva ja virallinen yleisöennätys, kun ottelussa Helsingin Ponnistusta vastaan Urheilupuiston Pallokentän katsomoon saapui 2 058 ihmistä.


title: Riihimäen Palloseura

text: Pelaajapolitiikka johti 80- luvulla siihen, että vuosina 1982 ja 1983 Riihimäen Palloseuralla ei ollut enää omia junioreja, vaan junioritoimintaa pyöritti riihimäkeläinen sisarseura Ilves. Vuonna 1984 RiPS pyöritti vielä vuoden junioritoimintaa, mutta vuonna 1985 päätettiin perustaa Riihimäelle oma junioriseura, Riihimäen Nappulaseura (RiNS).


title: Riihimäen Palloseura

text: 1990-luvulla RiPS tuli vahvasti uudelleen. Vuonna 1997 seura nousi Kolmosesta Kakkoseen. Vuosi 1998 oli RiPS:lle jälleen loistava; Koko kauden aikana vain yksi tappio (tappio kärsittiin tosin paikalliskilpailija Hyvinkään Palloseuralle). Seura nousi täten historiallisesti jälleen maan toiseksi korkeimmalle sarjatasolle Ykköseen. Vuonna 1999 RiPS säilytti vielä sarjapaikkansa Ykkösessä (taulukon 7:s), mutta vuonna 2000 tapahtui vääjäämätön putoaminen Kakkoseen. Jalkapallon Suomen Cupissa RiPS menestyi kuitenkin huikeasti vuonna 2000 selviten aina kilpailun neljännesfinaaliin asti.


title: Riihimäen Palloseura

text: Riihimäen Palloseuran pelaajapolitiikka oli kuitenkin 1990- luvulla ostopelaajiin perustuvaa. Esimerkiksi vuoden 2000 putoamiseen päättyneellä Ykkösen kaudella seuran joukkueessa pelasi peräti 40 eri pelaajaa (7 ulkomaanvahvistusta). Edustusjoukkueen kulut muodostuivat huomattavasti tuloja suuremmiksi. Riihimäkeläiset eivät löytäneet Riihimäen Urheilupuiston Pallokentälle enää riittävän sankoin joukoin. Heikolle taloudelle lopullisen kuoliniskun antoi Jeperos Oy, Riihimäen Palloseuran omistuksessa ollut tytäryritys, jolla pyrittiin hankkimaan tuloja ydintoiminnan ulkopuolelta. Jeperos Oy:n nimissä syyllistyttiin useisiin talousrikoksiin ja lopullinen umpisolmu oli valmis . Seura ei ilmoittautunut enää Kakkoseen kaudelle 2001.


title: Riihimäen Palloseura

text: Rikoksiin syyllistyneet saivat mennä. RiPS:n talousvaikeuksissa luovuttaman sarjapaikan 5. divisioonassa otti haltuunsa Riihimäen Ilves (RIlves). RiPS:n koko toiminta lopetettiin konkurssiin vuonna 2004. RIlveksen seurastandardin alla Riihimäellä pelattiin yhteensä 10 kautta, pääasiassa Kolmosessa. RPS Papat -niminen seura piti yllä RiPS:n jalkapalloilullisesti kunniakkaita perinteitä vuodesta 2007 alkaen. Vuoden 2010 lopussa RIlveksen vastanimetty johtokunta teki päätöksen seuran nimen vaihdosta takaisin Riihimäen Palloseuraan. Yleinen kansalaismielipide oli muutoksen puolella.


title: Riihimäen Palloseura

text: Vuonna 2011 päätettiin sulattaa riihimäkeläinen junioriseura "Riihimäen Nappulaseura RiNS" RiPSiin. Tämä kasvatti RiPS:in joukkueiden kokonaismäärää.


title: Riihimäen Palloseura

text:
Vuosina 2016, 2017 ja 2018 RiPS:in miesten edustusjoukkue pelasi Kolmosessa sijoittuen 12 joukkueen lohkossa sijoille 7., 10. ja 4.
Miesten edustusjoukkue jatkaa vuonna 2019 Kolmosessa.Riihimäen Palloseuran käsipallojaosto aloitti toimintansa vuonna 1966. RiPS:n käsipallotoiminta loppui vuonna 1973, kun perustettiin uusi itsenäinen käsipalloseura Riihimäen Cocks. RiPS ehti pelata kolme kautta pääsarjatasolla, voitti 19 ottelua ja teki yli 1 000 maalia.


title: Riihimäen Palloseura

text: Riihimäen Nappulaseura RiNS r.y. oli Riihimäellä toiminut vuonna 1985 perustettu jalkapallon junioriseura. Seuralla oli suurimmillaan noin 350 jäsentä. RiNS:iin tulleet pelaajat olivat yleensä esikouluikäisiä. RiNS:in järjestelmässä jalkapalloa harrastettiin aluksi "Leikkimaailmassa" (6–11-vuotiaat), sen jälkeen siirryttiin "Kaverimaailmaan" (12–15-vuotiaat) ja lopulta "Kilpailumaailmaan". RiNS oli puhtaasti junioritoimintaan keskittyvä seura ja RiNS:istä pelaajat etenivät yleensä Riihimäen Palloseuraan. Kaudelle 2012 RiNS:in joukkueet päätettiin liittää RiPSin alaisiksi. Tämä kasvatti tuntuvasti RiPSin jäsenmäärää.


title: August Nordenskiöld

text: August Nordenskiöld tai Nordenskjöld (6. helmikuuta 1754 Sipoo – 10. joulukuuta 1792 Sierra Leone) oli kirjailija, alkemisti, Suomen vuoritoimen johtaja ja swedenborgilainen. Nordenskiöld valmistui ylioppilaaksi Turussa vuonna 1770 ja opiskeli kemiaa ja minerologiaa Turun akatemiassa. Tämän lisäksi Nordenskiöld johti Ruotsin kaivostoimintaa Suomessa.


title: August Nordenskiöld

text: Myöhemmin asuessaan Lontoossa hän sai välikäsien kautta yhteyden Ruotsin kuningas Kustaa III:een, joka alkoi rahoittaa hänen yrityksiään viisasten kiven valmistamiseksi. Innoituksensa hän oli saanut isänsä Carl Fredrik Nordenskiöldin ja setänsä Magnus Otto Nordenbergin kullanvalmistusteorioista. 1780-luvulla Nordenskiöld oli tutustunut Carl Bergklintiin ja perusti hänen kanssaan vuonna 1787 Uudenkaupungin Vallimäen rinteelle alkemistisen pajan, joka aloitti toimintansa 11. tammikuuta. August haaveili valmistavansa niin paljon kultaa, että rahan hirmuvalta saataisiin kukistettua. Varojen loputtua Nordenskiöld ja Bergklint joutuivat keskeyttämään hankkeen. Nordenskiöldin omaisuus pakkohuutokaupattiin.


title: August Nordenskiöld

text:
Myöhemmin hän matkusti Englantiin ja sieltä Sierra Leoneen perustamaan suomalaista utopiayhteiskuntaa nimeltä Uusi Jerusalem. Paikalliset asukkaat eivät ihastuneet kyseiseen ideologiaan eivätkä orjuuden lakkauttamiseen, vaan August pahoinpideltiin hengiltä. Toisen version mukaan hän olisi kuollut johonkin paikalliseen kuumetautiin. ”Augustin pääkallo” ja alkemistinen uuni ovat nähtävillä suvun kartanossa Mäntsälässä Alikartanon museossa. Elämänsä aikana Nordenskiöld kirjoitti useita kirjoja alkemiasta ja Uuden Jerusalemin kirkosta.
Hänen veljenpojanpoikansa Adolf Erik Nordenskiöld oli myös kuuluisa tutkimusmatkailija ja Koillisväylän löytäjä.


title: Viena Korhonen

text: Viena Maria Jolma, kirjailijanimeltään Viena Korhonen (13. joulukuuta 1905 Sotkamo – 29. joulukuuta 1992 Sotkamo) oli suomalainen Kainuussa asunut kirjailija.


title: Viena Korhonen

text: Korhosen vanhemmat olivat vaatturi Aate Korhonen ja Auno Sofia Huotari ja puoliso vuodesta 1939 rakennusmestari Erkki Jolma. Korhonen valmistui kansakoulunopettajaksi Kajaanin seminaarista 1927 ja toimi opettajana muun muassa Kauhajoella, Turtolassa ja 1942-1944 Sotkamossa.


title: Viena Korhonen

text: Korhonen julkaisi 1930- ja 1940-luvulla neljä romaania ja voitti kaksi romaanikilpailua vuonna 1943.


title: Yrjö Hämäläinen

text: Yrjö Hämäläinen (11. marraskuuta 1905 Kuopio – 30. huhtikuuta 1964) oli suomalainen näyttelijä, teatterinjohtaja ja kirjailija.


title: Yrjö Hämäläinen

text: Hämäläisen vanhemmat olivat liikemies Aaro Hämäläinen ja Eeva Hänninen. Hän kävi Suomen näyttämöopiston ja toimi teatterinjohtajana ja näyttelijänä Hämeenlinnassa, Turussa ja Viipurissa.


title: Yrjö Hämäläinen

text: Hämäläinen näytteli Teuvo Tulion elokuvassa "Kiusaus" (1938) ja Valentin Vaalan elokuvassa "Keinumorsian" (1943).


title: Kelttien sotavaunut

text: Sotavaunuilla oli tärkeä osa kelttien varhaisessa sodankäynnissä. Sotavaunuja on La Tènen kulttuurin varhaisissa hautalöydöissä eli 500-luvulta eaa. lähtien. Vaunut kuitenkin poistuivat laajamittaisesta käytöstä Manner-Euroopassa 100-luvulla eaa., kun keltit oppivat ratsuväen käytön, mutta Britanniassa ja Irlannissa vaunut säilyivät käytössä vielä vuosisatoja. Viimeinen kirjattu tieto sotavaunujen käytöstä Manner-Euroopassa on Rooman ja kelttien välisestä Telamonin taistelusta vuodelta 225 eaa.


title: Kelttien sotavaunut

text: Kelttien sotavaunut olivat kevyitä kaksipyöräisiä, kahden hevosen vetämiä ja edestä avoimia (tämä mahdollisti sen, että soturi siirtyi ketterästi vaunun aisalle ja heitti keihään hevosten päiden välistä.) Vaunuissa oli miehistönä ajaja ja yksi soturi. Keltit olivat taitavia vaunuseppiä, ja he oppivat ensimmäisinä Euroopassa tekemään pyöränkehän yhdestä puusta, kun siihen asti se oli tehty useammasta osasta.


title: Kelttien sotavaunut

text: Julius Caesar teki Britannian valloittamiseksi kaksi sotaretkeä vuosina 55–54 eaa. Melkein heti noustuaan maihin hän kohtasi kelttien sotavaunuja:


title: Kelttien sotavaunut

text: Vaunuista siis valmisteltiin taistelua ensiksi ajamalla vaunut jonossa suoraan vihollista kohti, ja heittämällä keihäitä yritettiin saada vihollisen taistelutahto murtumaan. Jos vihollinen ei kääntynyt pakoon, käännettiin vaunut ja ajettiin vihollisen ryhmityksen editse, edelleen keihäitä heittäen. Joskus vihollinen kierrettiin kokonaan ja hyökättiin myös selustaan. Useamman tällaisen hyökkäyksen jälkeen vaunut palasivat omiensa luokse ja vaunuista taistelleet soturit jalkautuivat osaksi jalkaväkeä. Tämän jälkeen ajajat vetäytyivät taistelusta vaunujen kanssa, valmistautuen mahdolliseen vetäytymiseen. Jos kelttien hyökkäykset torjuttiin, vaunut ja ratsuväki vetäytyivät taistelusta metsän suojaan. Erityisesti tämä teki Caesariin vaikutuksen.


title: Legio Martia

text: Legio Martia oli roomalainen legioona. Sen järjestysnumeroa ei tunneta, mutta se mainitaan useissa antiikin lähteissä. Legioona on nimetty sodanjumala Marsin mukaan.


title: Legio Martia

text: Legioona koostui Julius Caesarin Gallian sodan veteraaneista. Legioona oli "Africassa" vuonna 46 eaa. Julius Caesarin murhan jälkeen legioona oli Makedoniassa. Se kannatti aluksi Marcus Antoniusta, mutta loikkasi Legio IV Macedonican kanssa Octavianuksen leiriin. Legioona näytteli merkittävää roolia Mutinan taistelussa, jossa se taisteli Antoniuksen joukkoja vastaan.


title: Essi Valta

text: Ester Valta, joka käytti kirjailijanimeä Essi Valta, (16. elokuuta 1905 Lapinlahti – 22. elokuuta 1999 Helsinki) oli suomalainen kirjailija.


title: Essi Valta

text: Vallan vanhemmat olivat Kalle August Valta ja Matleena Ruotsalainen. Hän kävi kansakoulun, kauppakoulun ja -opiston sekä Taideteollisuuskoulun. Valta toimi kanslistina, piirtäjänä ja kustannusvirkailijana. Viimeksi mainitussa toimessa hän oli kustannusliike Otavan palveluksessa 1939–1970.


title: Ari Munnukka

text: Ari Munnukka (s. 29. kesäkuuta 1963 Riihimäki) on entinen suomalainen jalkapalloilija. Hänen pelipaikkansa oli puolustaja.


title: Ari Munnukka

text: Munnukka on edustanut pelaajaurallaan Riihimäen Palloseuraa, Lahden Reipasta ja Ilvestä. Hän pelasi SM-tasolla 120 ottelua. Pelaajauran jälkeen Munnukka on toiminut muun muassa valmennustehtävissä Riihimäen Ilveksen organisaatiossa.


title: Jalmari Jyränkö

text: Arvo Jalmari Luotonen, kirjailijanimi Jalmari Jyränkö (20. elokuuta 1896 Tammela – 14. elokuuta 1964 Helsinki) oli suomalainen kirjailija.


title: Jalmari Jyränkö

text: Luotosen isä Valfrid Luotonen oli kyläräätälinä Urjalan Menosen kylässä. Luotonen itse muutti 1917 Urjalasta Tampereelle, josta edelleen Turkuun 1931 ja Helsinkiin 1936. Koko varsinaisen työelämänsä hän toimi eri sanomalehtien (mm. Tampereen Sanomat, Turun Sanomat, Ilkka, Maakansa, Savon Sanomat) ilmoitushankkijana ja toimittajana. Vuonna 1951 hän jäi vapaaksi kirjailijaksi.


title: Jalmari Jyränkö

text: Luotosen oli käytävä ansiotyössä, mikä nieli valtaosan käytettävissä olevasta ajasta, ja hän pystyi hyödyntämään vain osan iltojaan, öitään ja sunnuntait kirjoittamiselle {lähde: Arvo Luotosen kirjailija-arkisto/-jäämistö}.


title: Jalmari Jyränkö

text: Luotonen piti erillään "siviiliminänsä" ja luovan kirjailijan, sillä esimerkiksi hänen kotipitäjässään Urjalassa vain harvat osasivat yhdistää kirjailija Jalmari Jyrängön ja Arvo Luotosen toisiinsa. Omalla nimellään hän julkaisi harvoja kirjoituksia.{Arvo Luotosen kirjailija-arkisto/-jäämistö}


title: Jalmari Jyränkö

text: Kirjailija valmisteli kauan pääteoksekseen "erään paikkakunnan kehityshistoriallista romaania", jota varten hän vuosikausia hankki aineistoa, mutta jonka lopullisen valmistumisen estivät ensin taloudelliset mahdollisuudet -


title: Jalmari Jyränkö

text: ""...valitettavasti varattomuus on kyseellisen hankkeen siirtänyt vuodesta vuoteen, estäessään allekirjoittaneen yhdeksikään kesäksi irtautumasta leipätyöstä. Hanke on sikäli hädänalainen, että puhutettavien ukkojen ja akkojen rivi harvenee vuosi vuodelta kuoleman kulkiessa.""


title: Jalmari Jyränkö

text: - ja myöhemmin terveydelliset syyt. Romaani jäi viimeistelemättä ja julkaisematta. Sen käsikirjoitus löytyi hänen jäämistöstään.


title: Jalmari Jyränkö

text: Luotosen vaimo Lyyli Luotonen oli myös kirjailija joka käytti nimimerkkejä "Vappu Väre" ja "Lyyli Hyrske".


title: Jalmari Jyränkö

text: Kirjailijanimellä Jalmari Jyränkö julkaissut yhteensä kuusi romaania ja yhden radiokuunnelman. Lisäksi lukuisilla nimimerkeillä (muun muassa Jalmari Karikko, Arvo Hyrske, Hj. Särkkä) kymmeniä novelleja eri julkaisuissa 1930–1950-luvuilla.Ainoa omalla nimellä julkaistu teos (matkaopas):


title: Jalmari Jyränkö

text: Arvo Luotoselta jäi julkaisematta niin valmista tuotantoa kuin keskeneräisiä romaanejakin. Hänen jäämistössään on muun muassa useita kymmeniä novelleja, jotka on pääosin julkaistu eri lehdissä 1930–1950-luvuilla ja joista hän suunnitteli novellikokoelmaa. Lisäksi hän oli uuttera runoilija (lähde: Arvo Luotosen kirjailija-arkisto/-jäämistö).


title: Vappu Väre

text: Lyyli Sigrid Luotonen os. Koskinen, käytti kirjailijanimeä Vappu Väre (5. syyskuuta 1901, Urjala – 20. lokakuuta 1964, Helsinki) oli suomalainen kirjailija. Hän käytti myös nimimerkkiä "Lyyli Hyrske".


title: Vappu Väre

text: Luotosen vanhemmat olivat suutari Johan Viktor Koskinen ja Ida Josefina Weckman. Hän oli alkujaan lähtöisin Urjalasta, jossa eli nuoruutensa vuoteen 1921 saakka ja naimisiin mentyään (puoliso Arvo Luotonen; kirjailija Jalmari Jyränkö) muutti sieltä ensin Tampereelle, v. 1931 Turkuun ja myöhemmin 1936 Helsinkiin.


title: Vappu Väre

text: Luotonen oli lähes koko ammatillisen uransa ajan toimittajana ja avustajana useissa eri aikakauslehdissä, mm. Suomen Kuvalehdessä 1930-luvulta lähtien. Hän oli kuitenkin jo vuodesta 1924 lähtien julkaissut artikkeleita ja novelleja eri julkaisuissa useilla eri nimimerkeillä (mm. Lyyli Hyrske, Aulikki Reima, Sirkka, Vappu, Malviina ja Petra).


title: Vappu Väre

text: Hän oli naimisissa kirjailija Jalmari Jyrängön (oikea nimi Arvo Luotonen) kanssa.


title: Joensuun kanava

text: Joensuun kanava sijaitsee Pielisjoella Joensuun kaupungin keskustassa Siltakadun kohdalla. Ensimmäinen kanava paikalle rakennettiin vuosina 1876–1877. Kanavan pituus oli 537 metriä ja siinä oli yksi puinen sulku jonka pituus oli 35,6 metriä, leveys 7,7 metriä ja syvyys 2,1 metriä. Tämä sulku uusittiin vuosina 1918–1923 betonirakenteiseksi.


title: Joensuun kanava

text: Vanhan sulun paikalle rakennettiin vuosina 1971–1973 uusi suursulku, jonka pituus on 160 metriä, leveys 16 metriä ja syvyys 2,4 metriä. Vanhasta sulusta on nykyisin säilynyt enää sulun itäpuolen kiveys.


title: Joensuun kanava

text: Joensuun kanavan sulun ja Länsikosken välisessä saaressa sijaitsee Pielisjoen kanavoinnin muistomerkki, jonka tekijä on tuntematon. Muistomerkki räjäytettiin 1917, koska siinä kuvattua Venäjän kaksipäistä kotkaa pidettiin silloin vanhan tsaarinvallan symbolina. Pronssinen muistomerkki löytyi Pekkalan kartanosta ja palautettiin entiselle paikalleen vuonna 1968.


title: Umpihankifutis

text: Umpihankifutis on suomalainen versio jalkapallosta, jota pelataan vihreän veran sijaan umpihangessa. Säännöt ovat samat kuin suopotkupallossa.


title: Umpihankifutis

text: Ensimmäinen umpihankifutisturnaus pelattiin vuonna 2000 Hyrynsalmen Syväjärven jäällä, tittelinä Suomen Mestaruus. Vuonna 2001 turnaus sai EM-kisojen arvon. Vuodesta 2002 lähtien Syväjärvellä on kilpailtu lajin maailmanmestaruudesta.


title: Umpihankifutis

text: Tapahtuma pelataan hyvässä ja reippaassa urheiluhengessä. Epäurheilijamaisesti käyttäytyvät joukkueet voidaan hylätä kisoista. Peliaika on 2 × 10 minuuttia ja kentän koko on 60 × 35 metriä. Kulmapotkut, rangaistuslaukaukset sekä raja"heitot" annetaan käsistä potkaisemalla. Pelaajien lukumäärä joukkuetta kohden kentällä on maalivahti ja 5 kenttäpelaajaa. Joukkueella pitää olla kentällä vähintään 4 pelaajaa, vaihtopelaajien määrää ei ole rajoitettu. Myöskään vaihtojen määrää ei ole rajoitettu ja ne saa suorittaa "lennosta". Pelissä ei ole paitsiosääntöä.


title: Lumitykki (täsmennyssivu)

text: Lumitykki voi tarkoittaa seuraavia:


title: The Unforgettable Fire

text: The Unforgettable Fire on irlantilaisen rock-yhtye U2:n neljäs studioalbumi. Se on yhtyeen uran ensimmäinen albumi, jonka tuottivat suuresti yhtyeen musiikilliseen tyyliin vaikuttaneet Brian Eno ja Daniel Lanois. Albumin julkaisi Island Records 1. lokakuuta 1984. Albumi erosi edeltäjistään merkittävästi kokeellisen tyylinsä vuoksi, ja sitä onkin luonnehdittu albumiksi, jonka myötä ”U2 syntyi uudelleen.”


title: The Unforgettable Fire

text: Albumin nimi on viittaus samannimiseen Hiroshiman ja Nagasakin pommituksista kertoneeseen taidenäyttelyyn, jossa yhtye oli vieraillut vuonna 1983 ollessaan "War"-albuminsa kiertueella Japanissa. "The Unforgettable Firen" levyttäminen aloitettiin vuoden 1984 toukokuussa Meathin kreivikunnassa sijaitsevassa Slane Castle -linnassa, jonne yhtye oli muuttanut kirjoittamaan uusia kappaleita albumia varten. Albumin äänittäminen viimeisteltiin Dublinissa yhtyeelle jo tutussa Windmill Lane -studiossa.


title: The Unforgettable Fire

text: "The Unforgettable Fire" sai positiivisen vastaanoton ja menestyi kansainvälisesti. Albumin singlejulkaisusta ”Pride (In the Name of Love)” muodostui yhtyeen siihenastisen uran suurin hitti, jonka turvin albumi nousi listaykköseksi Britannian ja Australian albumilistoilla. Yhdysvalloissa sen korkein sijoitus Billboard 200 -listalla oli 12. Vuonna 2009 albumista julkaistiin 25-vuotisjuhlapainos.


title: The Unforgettable Fire

text: Musiikki: U2, sanoitukset: Bono."Pride (In the Name of Love)" ja nimikappale julkaistiin singleinä.


title: The Unforgettable Fire

text: Vuonna 1995, Mobile Fidelity Sound Lab remasteroi albumin ja julkaisi sen erikoisversiona. Tässä versiossa on levy on hieman pidempi, se sisältää 2:39 kestävän instrumentaalikappaleen "4th of July".


title: Kuustudio

text: Kuustudio oli Apollo 11 -kuulennon vaiheita ja ensimmäisen kuukävelyn historiallisia hetkiä varten Yleisradion studioon Pasilaan koottu suora televisiolähetys kesällä 1969. Kyseessä oli ensimmäinen kerta, kun Suomen televisiossa esitettiin ohjelmaa yöaikaan.


title: Kuustudio

text: Asiantuntijan ominaisuudessa paikalla olivat Ralf Friberg, Pertti Jotuni, Börje Hjelm, Teppo Suonperä, Birger Wiik, Martti Tiuri, Gustaf Järnefelt, Bo Fagerström, Tenho Autere ja Mikael Lehtonen. Ohjelman toimittivat Yrjö Länsipuro, Erkki Toivanen, Jan Torvalds ja (Houstonissa) Pasi Rutanen. Raati vastasi uutisoinnin ohessa katsojien lähettämiin kysymyksiin. Insertteinä nähtiin Nasan alkuperäistä kuvaa Apollo-ohjelmasta.


title: Kuustudio

text: Lähetystä varten Pasilaan oli rakennettu näyttävät lavasteet, ja saatavilla oli muuta rekvisiittaa, kuten Saturn V -kantoraketin esittelymateriaalia. Lähetyksen introna kuultiin Richard Straussin säveltämä ”Also Sprach Zarathustra”. Ohjelmassa esiintyivät myös Vesa-Matti Loiri ja Titta Jokinen


title: Kuustudio

text: "Kuustudion" lähetyksessä ei kuultu Neil Armstrongin lausetta ”That’s one small step for [a] man, one giant leap for mankind” (”Tämä on pieni askel ihmiselle, mutta suuri ihmiskunnalle”). Toimittaja Pasi Rutanen oletti Armstrongin jo astuneen kuun pinnalle, vaikka tämä oli laskeutunut vasta kuumodulin rappusille. Hetkeä myöhemmin, kun Armstrong oikeasti astui kuun pinnalle ja oli juuri sanomassa kuuluisia sanojaan, Rutanen kertoi katsojille, että ”Neil Armstrong ei sanonut mitään historiallisia sanoja”.


title: Timo Kelaranta

text: Timo Sakari Kelaranta (s. 22. toukokuuta 1951 Helsinki) on espoolainen valokuvaaja, joka valmistui Taideteollisesta korkeakoulusta 1975. Hän toimi Taideteollisen korkeakoulun lehtorina 1983–1992, apulaisprofessorina 1992–1994 ja professorina 1999–2001. Vuodet 1994–1999 hän oli taiteilijaprofessori. Kelaranta on saanut valokuvataiteen valtionpalkinnon 1985 ja 1991 sekä valtion viisivuotisen taiteilija-apurahan 2002.


title: Timo Kelaranta

text: Kelaranta on pitänyt yksityisnäyttelyn Chiassossa, Chicagossa, Lundissa, Madridissa, Nizzassa, Odensessa ja Pariisissa sekä osallistunut yhteisnäyttelyihin Amsterdamissa, Karlsruhessa, New Yorkissa ja Tukholmassa. Lisäksi hän on pitänyt retrospektiiviset näyttelyt Ljubljanassa 1992 ja Suomen valokuvataiteen museossa Helsingissä 2012. Kelarannan teoksia on Suomen valokuvataiteen museon,Kiasman, Espoon kaupungin ja Tukholman Moderna museetin kokoelmissa.


title: Timo Kelaranta

text: Kelaranta on jäsenenä vuonna 1973 perustetussa SAFTRA-valokuvaosuuskunnassa, jonka muut jäsenet ovat Ben Kaila, Matti Koivumäki, Veli-Heikki Uusitupa ja Risto Vuorimies. Valokuvauksen lisäksi ryhmä on muun muassa suunnitellut suuren määrän suomalaisia äänilevykansia.


title: Timo Kelaranta

text: Hänen ensimmäinen puolisonsa oli valokuvaaja Eeva Nikkonen (k.), toinen Auli Leskinen.


title: Timo Kelaranta

text: Kelarannalle myönnettiin Pro Finlandia -mitali 2012 ja taiteilijaeläke vuonna 2014.


title: Fish and chips

text: Fish and chips (myös "fish 'n' chips") on brittiläinen ruokalaji.


title: Fish and chips

text: Ruokalaji koostuu uppopaistetusta leivitetystä kalafileestä, useimmiten turskasta, punakampelasta tai koljasta sekä ranskalaisista perunoista.


title: Fish and chips

text: Yhdistyneessä kuningaskunnassa annoksia myydään useimmiten grillikioskia vastaavissa myyntikojuissa tai pubissa oluen kanssa. Ruokalaji on levinnyt myös maailmalle, kuten Australiaan, Uuteen-Seelantiin ja Kanadaan.


title: Fish and chips

text: Suomessa fish and chips -annoksia on tarjolla joissakin ravintoloissa ja grillikioskeilla. Annoksia on saatavilla myös valmispakasteena.


title: Kizuna

text: Kizuna () eli WINDS ("Wideband InterNetworking engineering test and Demonstration Satellite") on Japanin avaruusjärjestön koneellinen tietoliikennesatelliitti, jonka se on toteuttanut yhdessä National Institute of Information and Communications Technologyn kanssa. Satelliitti liittyy Japanin sähköisen informaatioteknologian strategioihin.


title: Kizuna

text: Se laukaistiin 23. helmikuuta 2008 H-IIA-kantoraketilla. Sen tiedonsiirtonopeus on 155 Mb/s (vastaanotto maassa)/6 Mb/s (lähetys maasta). Viiden metrin antennilla voi vastaanottonopeus nousta 1,2 Gb/s:iin. Satelliitin paino on 2 700 kilogrammaa ja sen toiminta-aika on 5 vuotta. Se toimii GEO-radalla.


title: Kizuna

text: WINDS sai poikkeuksellisesti nimen Kizuna jo vuoden 2007 lopulla. Perinteisesti japaninkielinen nimi on annettu vasta, kun on todettu, että avaruusalus toimii avaruudessa.


title: Käytännöllinen syllogismi

text: Käytännöllinen eli praktinen syllogismi on käytännöllinen päätelmä, joka on esitetty syllogismin muodossa. Sen mukaisesti tarkoituksellinen toiminta tapahtuu niin, että tekijä tavoittelee jotakin, mitä hän haluaa, ja uskoo, ettei saa sitä, ellei tee jotakin. Tällöin toiminta seuraa johtopäätöksenä annetuista premisseistä. Käytännöllinen syllogismi tarjoaa mallin, jolla ihmisen toimintaa voidaan selittää hänen pyrkimyksistään käsin.


title: Käytännöllinen syllogismi

text: Käytännöllisen syllogismin ajatus on peräisin Aristoteleelta, joka käsitteli sitä erityisesti teoksessaan "Nikomakhoksen etiikka" (kirja VII, luku 3). Aristoteleen mukaan käytännöllisessä päätöksenteossa ja toiminnassa yhdistyvät aistihavainto ("aisthesis"); järki tai ymmärrys ("nous"); ja käytännöllinen viisaus ("fronesis"). Aristoteleen käytännöllisen syllogistiikan kuvaus ei kuitenkaan ole yhtä täsmällinen kuin teoreettisen syllogistiikan kuvaus teoksessa "Ensimmäinen analytiikka", ja siitä on erilaisia tulkintoja.


title: Käytännöllinen syllogismi

text: Käytännöllisessä syllogismissa on syllogismin yleisen muodon mukaisesti kaksi premissiä ja johtopäätös. Ensimmäinen premissi, arvopremissi, on ensisijainen premissi, ja osoittaa, että jotain tulisi yleisesti tehdä tai välttää. Aristoteleen mukaan kyseessä oli yleinen käsitys tai arvostelma, joka sanoo, että ”tällaisen ihmisen tulisi tehdä tällainen teko”. Toinen premissi, uskomuspremissi, on toissijainen premissi. Se koskee tosiasioita, ja kertoo, sijoittuuko kulloinkin kyseessä oleva yksittäistapaus arvopremissin alaisuuteen. Aristoteleen mukaan kyseessä oli partikulaarinen käsitys tai arvostelma, joka sanoo, että ”tämä on tällainen teko ja minä olen tällainen ihminen”. Syllogismin johtopäätöksena on itse toiminta.


title: Käytännöllinen syllogismi

text: Positiivinen syllogismi:


title: Käytännöllinen syllogismi

text: Negatiivinen syllogismi:


title: Käytännöllinen syllogismi

text: Käytännöllinen syllogismi liittyy Sokrateen opetukseen, jonka mukaan ihminen, joka tietää mikä on oikein, myös toimii oikein. Aristoteles otti etäisyyttä tähän ajatteluun, ja pyrki selvittämään, miksi ihmiset kuitenkin usein syyllistyvät heikkoluonteisuuteen ("akrasia"). Jotkut ovat myöhemmin tulkinneet "akrasian" johtuvan siitä, että heikkoluonteinen ihminen hairahtuu käytännöllisen syllogismin premisseissä esimerkiksi tietämättömyyttään. Aristoteleen mukaan "akrasia" oli kuitenkin nimenomaan luonteen heikkoutta, ei tietämättömyyttä.


title: Käytännöllinen syllogismi

text: Erään perinteisen tulkinnan mukaan yksittäistapauksessa halu tehdä jotain voi olla niin voimakas, että se peittää alleen toissijaisen eli uskomuspremissin, vaikka ensisijainen eli arvopremissi käskeekin olemaan tekemättä kyseistä asiaa. Tällöin esimerkiksi henkilö, joka on päättänyt lopettaa tupakoinnin, voi kuitenkin yksittäistapauksissa (myös toistuvasti) langeta savukkeeseen. Aristoteleen mukaan ei kuitenkaan ollut mahdollista, että henkilö valitsisi tietoisesti toisin kuin mitä järki suosittaa.


title: Kotiseutumuseo

text: Kotiseutumuseot ovat paikallista historiaa ja perinnettä tallentavia ja esitteleviä paikallismuseoita. Museoiden esineistö liittyy usein maatalouteen ja kuvaa erityisesti aikaa ennen maatalouden koneistumista.


title: Kotiseutumuseo

text: Suomen Kotiseutuliitto on keskeinen toimija paikallis- eli kotiseutumuseoiden alalla.


title: Kotiseutumuseo

text: Suomessa on lähes 1000 kotiseutumuseota ja niitä on lähes jokaisessa Suomen kunnassa ja kylässä. Museot on monesti sijoitettu vanhoihin monikerroksisiin viljamakasiineihin tai vanhoihin talonpoikaispihapiireihin. Museoita ylläpitää joko kunta tai paikallinen kotiseutuyhdistys. Kotiseutumuseot ovat pääasiassa ei-ammatillisesti hoidettuja ja niitä ylläpidetään vapaaehtoisvoimin.


title: Kotiseutumuseo

text: Viime sotien jälkeen perustettiin lukuisia kotiseutuyhdistyksiä. Yksi niiden päätavoite oli saada aikaan "meistä ja menneisyydestämme" kertova oma museo.


title: Kotiseutumuseo

text: Tietoa eri alueiden kotiseutumuseoista:


title: Aix

text: Aix tarkoittaa seuraavia asioita:


title: Matkaopas

text: Matkaopas on vapaamuotoinen ammattinimike, jota käytetään henkilöstä, joka toimii matkailualan opastustehtävissä.


title: Matkaopas

text: Kotimaan matkaopas opastaa Suomessa sekä koti- että ulkomaisia turistiryhmiä. Omalla asiantuntemuksellaan opas välittää matkailijoille matkakohteen tietoa. Useimmat oppaat tekevät osa-aikaista freelancetyötä. Toimeksiantajia ovat matkailu- ja matkatoimistot, opaskeskukset, matkanjärjestäjät, liikenneyhtiöt sekä yritykset. Kotimaan matkaopas työskentelee tavallisesti kaupunkien ja kuntien paikallis- ja kohdeoppaana, erikoisoppaana, transferina tai matkanjohtajana. Matkaopas tekee asiakaspalvelutyötä, jossa opastus tapahtuu asiakkaan toivomusten ja tilauksen mukaisesti.


title: Matkaopas

text: Paikallisoppaat opastavat erilaisia nähtävyys- ja tutustumiskierroksia. Tavallisesti paikallisoppaat työskentelevät liikkuvassa ajoneuvossa, kuten bussissa tai laivassa, mutta opastavat myös kävellen teemakierroksilla tai paikkakunnan kohteissa. Kotimaan kohdeoppaat toimivat esimerkiksi museoissa, kirkoissa, julkisissa rakennuksissa tai tehtaissa. Tarvittaessa oppaat toimivat myös matkanjohtajina sekä Suomeen tuleville että ulkomaille matkustaville ryhmille. Matkanjohtajana työskentelevä opas seuraa ryhmän mukana koko heidän lomansa ajan. Hän vastaa matkan käytännön järjestelyistä ja siitä, että asiakkaan tilaus on sopimuksen mukainen ja että matkaohjelman palvelut toimivat.


title: Matkaopas

text: Transferi () hoitaa asiakkaiden kuljetuksia. Transferin tehtävänä voi esimerkiksi olla vieraiden nouto lentokentältä, rautatieasemalta tai satamasta ja heidän kuljettaminen hotelliin. Oppaat voivat myös seurustella vieraiden kanssa kokousten yhteydessä tai viedä heidät ostoskierrokselle tai patikkaretkelle.


title: Matkaopas

text: Luonto- ja eräoppaat suunnittelevat ja järjestävät luonto- ja eräretkiä.


title: Matkaopas

text: Matkaoppaille, -johtajille tai matkanvetäjille ei ole olemassa yleisiä keskiasteen opintoja. Kaupalliset valmismatkanjärjestäjät ja opasyritykset kouluttavat yleensä itse työntekijänsä sopivilla kursseilla. Espanjan Costa del Solilla toimii suomalaisille suunnattu Aurinkorannikon matkaopaskoulu, joka valmistaa ulkomaan matkaoppaita. Tarttilassa toimii Päivölän Kansanopisto, joka kouluttaa 6 kk:n kursseillaan matkaoppaita. Ammatillisista aikuiskoulutuskeskuksista Helsingin Oulunkylässä toimiva Adulta Oy järjestää matkaoppaan ammattitutkinto –nimellä koulutusta. Suomen opasliiton hyväksymän peruskurssin tai vastaavan koulutuksen suorittaneet voivat käyttää nimitystä auktorisoitu matkailuopas. Oppailla ei ole varsinaisia virallisia kelpoisuusehtoja, mutta opaskeskukset välittävät yleensä vain auktorisoituja matkailuoppaita.


title: Moritz Volz

text: Moritz Volz (s. 21. tammikuuta 1983 Siegen) on Saksasta kotoisin oleva jalkapallopuolustaja, joka pelaa Bundesliiga-seura St. Paulissa.


title: Moritz Volz

text: Volzin aikaisempia seuroja olivat Schalke, Arsenal, Wimbledon ja Fulham. Hän on edustanut Saksan maajoukkuetta junioritasolla ja nimetty myös kerran aikuisten maajoukkueeseen vuonna 2004, muttei saanut peliaikaa.


title: Moritz Volz

text: 30. joulukuuta 2006 Volz teki valioliigahistorian 15 000:n maalin ottelussa Chelseaa vastaan. Valioliigan sponsoriyritys myönsi tästä syystä hänelle 15 000 puntaa lahjoitettavaksi vapaasti valittavaan hyväntekeväisyyskohteeseen. Tämän maalin johdosta hänelle on annettu lempinimi "15,000 Volz".


title: Pelican

text: Pelican on yhdysvaltalainen yhtye, jonka musiikkityyli luokitellaan yleensä post-metalliksi, koska siihen on yhdistetty post-rockin lisäksi doom metal -vaikutteita. Musiikki on raskasta, hidasta ja teemaltaan luonnonläheistä. Yhtye perustettiin Chicagossa, Illinoisissa vuonna 2001. Pelicanin levy-yhtiö on yhdysvaltalaisen Isis-yhtyeen jäsenen Aaron Turnerin omistama Hydra Head Records.


title: Paul Konchesky

text: Paul Konchesky (s. 15. maaliskuuta 1981 Barking, Lontoo) on englantilainen jalkapalloilija. Hän pelaa valioliigaseura Leicesterin riveissä, jonne siirtyi 2011 Liverpoolista.


title: Paul Konchesky

text: Konchesky aloitti uransa Charlton Athleticissa syksyllä 1997, jolloin hänestä tuli nuorin Charltonissa pelannut pelaaja. Konchesky edusti Charltonia aina vuoteen 2005 asti lukuun ottamatta lyhyttä lainajaksoa Tottenhamissa. Charltonista hän siirtyi West Hamiin, jossa hän pelasi kaksi kautta vuoteen 2007 saakka ennen Fulhamiin siirtymistään.


title: Paul Konchesky

text: Roy Hodgsonin siirryttyä Fulhamista Liverpoolin valmentajaksi kesällä 2010, pestasi hän myös luottopelaajansa Koncheskyn Fulhamista Liverpooliin. Hodgsonin potkujen myötä Konchesky kuitenkin lainattiin Liverpoolista Nottinghamin riveihin jo tammikuussa 2011. Siirto Leicesteriin tapahtui heinäkuussa 2011.


title: Paul Konchesky

text: Konchesky on pelannut kaksi maaottelua Englannin maajoukkueessa sekä 15 peliä alle 21-vuotiaiden maajoukkueessa.


title: Zoom 8

text: Zoom (myös Zoom 8) on yhden hengen ISAFin sääntöjen mukainen yksityyppiluokan kevytvene eli jolla. Zoom-jolla soveltuu erityisesti yli 30 kg purjehtijalle ensiveneeksi. Runsaassa kymmenessä vuodessa Zoom 8 -luokka on kasvanut yhdeksi Suomen merkittävimmistä nuorison kilpapurjeveneluokaksi. Zoom-veneillä purjehditaan lähinnä Euroopassa. Luokkaliittoja toimii ainakin Suomessa, Isossa-Britanniassa, Ruotsissa, Tanskassa, Ranskassa, Venäjällä, Virossa, Espanjassa, Saksassa, Puolassa ja Norjassa.


title: Zoom 8

text: Suomessa 1990-luvun alussa laivanrakentaja DI Henrik Segercrantz suunnitteli Zoom-jollan. Ideana oli toteuttaa uudenaikainen ratkaisu ensimmäiseksi purjejollaksi. Ensimmäinen versio esitettiin Helsingin Venenäyttelyssä talvella 2001. Tämä prototyyppijolla parannettiin sekä varusteratkaisuiltaan että muutamalla rakenteellisella parannuksella. Tässä työssä hyödynnettiin myös purjehtijoiden ja muun muassa alan toimittajien ajatuksia ja palautetta. Runkomuoto, purjeratkaisu ja muut tärkeimmät ominaisuudet säilyivät alkuperäisestä versiosta. Tavoitteena oli aikaansaada valmiiksi harkittu tuote, joka teknisesti ja ominaisuuksiltaan soveltuisi aloittelijalle, mutta antaisi myös kehittyvälle nuorelle purjehtijalle sopivan alustan. Master-muottien valmistus aloitettiin syksyllä 1993 ja ensimmäiset jollat purjehtivat kesällä 1994.


title: Zoom 8

text: Suunnittelun lähtökohtana oli luoda mahdollisimman tasavertainen kilpaveneluokka. Zoom-luokka suunniteltiin Kansainvälisen Purjehtijaliiton, ISAF, yksityyppiluokan sääntöjen ihanteen mukaiseksi eikä tässä luokassa ole mahdollisuuksia muutoksiin tai "parannuksiin". Näin kaikki kilpailijat ovat tasavertaisessa asemassa lähtöviivalla.


title: Zoom 8

text: Zoom-jollalla on helppoa ja turvallista purjehtia. Kaaduttuaan kokenut kilpapurjehtija saa Zoom-jollan takaisin pystyyn muutamassa sekunnissa ja vauhtiin jopa 15 sekunnissa. Kovassa tuulessa kaatuessaan Zoom voi olla kokemattomalle purjehtijalle vaarallinen: Jos purjehtija menettää otteen jollasta, se voi kyljellään kaatuneena karata nopeasti purjehtijan tavoittamattomiin.


title: Devin Ratray

text: Devin Ratray (s. 11. tammikuuta 1977) on yhdysvaltalainen näyttelijä. Hän syntyi New Yorkissa ja hänen tunnetuin roolityönsä on Buzz McCallister kahdessa ensimmäisessä "Yksin kotona" -elokuvassa.


title: Mangrovesirkku

text: Mangrovesirkku ("Camarhynchus heliobates") on niin sanottuihin Darwininsirkkuihin kuuluva Galápagossaarilla Isabelan saarella äärimmäisen uhanalaisena elävä lintu. Aiemmin Mangrovesirkkuja tavattiin myös Fernandinan saarelta.


title: Mangrovesirkku

text: Mangrovesikrut saavuttavat noin 14 cm:n pituuden. Lintu on vatsastaan vaalea ja selkäpuoli on ruskea. Jalat ovat linnulla tummat. Mangrovesirkku muistuttaa läheisesti tikkasirkkua, mutta mangrovesirkun nokka on pienempi ja laji on myös väritykseltään ruskeampi. Lajin äänet ovat kaksi- tai kolmiosaisia toistoja "tur"-äänestä.


title: Mangrovesirkku

text: Mangrovesirkut elävät mangrovemetsissä. Linnut käyttävät ravintonaan hyönteisiä, toukkia, hämähäkkejä ja joitakin kasvinosia.


title: Mangrovesirkku

text: Vuonna 1999 kannan kooksi arveltiin vain 16–36 paria. Lajin vähentymisen tarkkoja syitä ei tunneta, mutta pääsyiksi arvellaan saarelle tulleita vieraita lajeja.Yhtenä syynä pidetään saarelle saapunutta "Polistes versicolor" -pistiäistä, jonka toukat loisivat hyönteisten toukissa ja vähentävät siten mangrovesirkkujen ravintoa. Muita mahdollisia lajeja,jotka voivat olla lintujen vähenemisen syynä on pesillä käyvät mustarotat ja villikissat sekä pesäloiset ani ja "Philornis downi"


title: Varjoon – suojaan

text: Varjoon – suojaan on Fredin esittämä kappale, jolla hän edusti Suomea vuoden 1967 Eurovision laulukilpailussa. Laulun on sanoittanut Alvi Vuorinen ja säveltänyt Lasse Mårtenson.


title: Varjoon – suojaan

text: Tuohon aikaan myös "Folk-Fredinä" tunnettu Fredi esitti laulun ”Varjoon – suojaan” ennakkoluulottomasti rajulla laulutavalla. Se oli tyypillistä tuon ajan folkmusiikille, mutta sellaista ei kuitenkaan ollut kuultu eikä nähty aiemmin Eurovision laulukilpailuissa. Suomalainen lehdistö irvaili kädet nyrkissä esiintyneelle laulajalle ja vertasi Fredin lavaliikehdintää kuntovoimisteluun.


title: Varjoon – suojaan

text: Kappale ei tuonut Suomelle kuin 3 pistettä, ja laulu sijoittui jaetulle 12. sijalle 17 laulun joukossa.


title: Varjoon – suojaan

text: Vuoden 1967 Suomen Eurovisiokarsintaa hallitsi Lasse Mårtenson. Peräti kolme kahdeksasta finaaliin selviytyneestä laulusta oli hänen käsialaansa, ja finalistit oli valittu 240 sävelmän joukosta. ”Varjoon – suojaan” -kappaleen voiton ohella Mårtensonin sävellys vei karsinnassa myös toisen sijan.


title: Hillary Wolf

text: Hillary Wolf (s. 7. helmikuuta 1977 Chicago) on yhdysvaltalainen näyttelijä ja judoka. Hän voitti nuorten judomaailmanmestaruuden vuonna 1994 ja osallistui olympialaisiin vuosina 1996 ja 2000.


title: Arn – Temppeliritari

text: Arn – Temppeliritari ("Arn – Tempelriddaren") on vuonna 2007 valmistunut elokuva, joka perustuu Jan Guilloun kirjojen temppeliherrain ritariin Arn Magnussoniin. Elokuva on pääosin ruotsalainen, mutta sen toteuttamisessa ovat olleet mukana myös Tanska, Norja, Suomi ja Saksa. Noin 25 miljoonan euron budjetillaan se on tähän mennessä kaikkein kallein Pohjoismaissa tehty elokuva.


title: Patio

text: Patio (espanjan sanasta "patio" tarkoittaen takapihaa/puutarhaa) on ruokailuun tai muuhun vapaa-ajan viettoon käytettävä ulkotila. Se on yleensä rakennuksen yhteydessä ja päällystetty. Sillä voidaan viitata sekä katottomaan espanjalaistyyliseen sisäpihaan että puutarhan ja talon väliseen päällystettyyn alueeseen. Patio on myös yleinen nimitys ravintoloiden ulkopuolelle sijoitetuille istumapaikoille, jotka on usein katettu aurinkovarjoilla. Erillinen patio tehdään yleensä betonista tai vakaalle alustalle ladotuista kivilaatoista.


title: Kalevan kisat 2001

text: Kalevan kisat järjestettiin vuonna 2001 Turussa 6.–8. heinäkuuta. Kalevan maljan voitti Turun Urheiluliitto.


title: Jean Louisa Kelly

text: Jean Louisa Kelly (s. 9. maaliskuuta 1972) on yhdysvaltalainen näyttelijä ja laulaja. Hän syntyi Worcesterissä Massachusettsin osavaltiossa Yhdysvalloissa. Hänet tunnetaan todennäköisesti parhaiten elokuvasta "Uncle Buck", jossa hän näytteli pääosaa yhdessä John Candyn ja Macaulay Culkinin kanssa. Vuonna 2007 Kelly asui Los Angelesissa. Vuonna 2006 hän vieraili televisiosarjassa "Greyn anatomia".


title: Tiff Needell

text: Timothy ”Tiff” Needell (s. 29. lokakuuta 1951 Havant, Yhdistynyt kuningaskunta) on entinen brittiläinen auto-urheilija.


title: Tiff Needell

text: Needell osallistui kahteen Formula 1 -kilpailuun kaudella Ensign-tallin autolla. Belgian GP:ssa hän keskeytti ja Monacon GP:sta karsiutui. Needell lähti Belgian GP:ssä lähtöruudusta 23. Needell on osallistunut lisäksi muun muassa Britannian vakioautosarjaan, BTCC:hen.


title: Tiff Needell

text: Needell on esiintynyt televisiossa muun muassa vanhan Top Gearin ja nykyään Fifth Gearin juontajana.


title: Harald Ertl

text: Harald Ertl (31. elokuuta 1948 – 7. huhtikuuta 1982) oli itävaltalainen autourheilija. Hän osallistui Formula 1 -sarjaan kausina – ja saavuttamatta ainuttakaan MM-pistettä. Hän ajoi Heskethin-, Ensignin- ja ATS-tallin autoilla.


title: Harald Ertl

text: Ertl oli yksi niistä kuljettajista yhdessä Guy Edwardsin, Arturo Merzarion ja Brett Lungerin kanssa, jotka pelastivat Niki Laudan palavasta ajokista Nürburgringillä 1976.


title: Harald Ertl

text: Ertl kuoli lento-onnettomuudessa 33-vuotiaana vuonna 1982.


title: Venäjä yleisurheilun sisäratojen maailmanmestaruuskilpailuissa 2008

text: Venäjän joukkue Valencian sisäratojen MM-kisoihin 2008 julkistettiin 12. helmikuuta 2008.


text: Internet-sivusto rusathletics.comin mukaan joukkueeseen kuuluu lisäksi miehissä seitsenottelija Mihail Logvinenko sekä 4 x 400 metrin viestijuoksujoukkue Denis Aleksejev, Juri Borzakovski, Ivan Buzolin, Maksim Dyldin, Anton Kokorin ja Vladislav Frolov ja naisissa pituushyppääjä Olga Kutšerenko, kuulantyöntäjä Anna Avdejeva ja viestijoukkue Julija Guštšina, Olesja Zykina, Tatjana Levina, Natalja Nazarova, Tatjana Firova sekä Olesja Forševa.


title: Olé-lehti

text:
Olé-lehti on suomenkielinen, Espanjassa kustannettu, 11 kertaa vuodessa ilmestyvä aikakauslehti, jota julkaisee Olé-kustannus. Lehden levikki on 15 000, joista noin puolet toimitetaan Suomeen tilaajille ja irtomyyntiin. "Olé-lehden" päätoimittaja on Katia Westerdahl.
Lehti ja kustannusyhtiö perustettiin vuonna 1985. "Olé-lehti" oli edelläkävijä, sillä se oli tuolloin ainoa Suomen rajojen ulkopuolella ilmestyvä suomenkielinen aikakauslehti. Lehdessä kerrotaan Espanjan tavoista ja byrokratian kiemuroista suomalaisasukkaiden kannalta sekä julkaistaan muun muassa matka- ja ruoka-aiheisia juttuja.


title: Kuolleiden kanssa kassajonossa

text: Kuolleiden kanssa kassajonossa on tähtitieteen dosentti, tiedetoimittaja Leena Tähtisen kansantajuinen tiedekirja, joka käsittelee aikamatkailua. Teos lähtee arkisista aikakäsityksistä ja kertoo kuinka perinteiset oletukset ajan ja avaruuden suhteesta murtuivat viimeistään Albert Einsteinin suhteellisuusteorian myötä. Tästä avautuu erilaisia ajatuskokeita, kuten madonreikäaikakone.


title: Luettelo 2000-luvun komediaelokuvista

text: Tämä on luettelo komediaelokuvista, jotka on julkaistu 2000-luvulla.2001


Luettelo 2000-luvun komediaelokuvista


title: Mercury Prize

text: Mercury Prize (aiemmalta nimeltään Mercury Music Prize, nykyisin sponsorin mukaan virallisesti Barclaycard Mercury Prize) on vuodesta 1992 alkaen jaettu vuosittainen musiikkipalkinto Ison-Britannian tai Irlannin vuoden parhaalle albumille. Palkinnon perusti alun perin British Phonographic Industry vaihtoehtona BRIT Awardsille.


title: Tsutomu Seki

text: Tsutomu Seki (; s. 3. marraskuuta 1930 Kōchi) on japanilainen tähtitieteilijä. Hänen nimensä muistetaan varsinkin Ikeya-Sekin komeetasta, jonka hän ja Kaoru Ikeya havaitsivat vuonna 1965.


title: Tsutomu Seki

text: Seki on uransa aikana löytänyt myös kolmattasataa asteroidia. Hän on Geisein observatorion johtaja.


title: Janne Kivivuori (Täällä Pohjantähden alla)

text: Janne Kivivuori on hahmo Väinö Linnan romaanitrilogiassa "Täällä Pohjantähden alla". Hän on torpparipariskunta Otto ja Anna Kivivuoren vanhin poika, joka kohoaa kirjasarjan aikana sosiaalidemokraattiseksi poliitikoksi. Edvin Laineen ohjaamissa elokuvissa "Täällä Pohjantähden alla" (1968) sekä "Akseli ja Elina" (1970) Janne Kivivuorta näytteli Esa Saario.


text: Janne oppii isältään muurarintaidot, ja hän perustaa myöhemmin oman yrityksenkin. Janne on nuoremman veljensä Oskarin tavoin naisissa juoksija, kuten oli heidän isänsäkin nuoremmalla iällä. Janne kuitenkin tasaantuu iän myötä ja hän menee naimisiin osuuskaupan perustaja Kalle Silanderin tyttären, entisen sentraalineidin, Sannin kanssa. He saavat yhden pojan, Allanin.


text: Janne ottaa osaa Pentinkulman työväenyhdistyksen toimintaan. Torppari Anton Laurilan häädön yhteydessä hän tutustuu lakiin Aadolf Halmeen pyynnöstä, jotta yhdistys voisi järjestää laillisen mielenosoituksen häätöpaikalla.


text: Työväenyhdistys Riennon innostuessa aseellisesta vallankumouksesta Venäjän malliin Janne jättäytyy pois yhdistyksen toiminnasta isänsä Oton ja Halmeen tavoin – tosin Halme suostui hoitamaan Riennon asioita velvollisuudentunnosta. Valkoisten jakaessa Pentinkulmalla kenttätuomioita Kivivuori joutuu isänsä kanssa paikalliselle vankileirille sosialistisen taustansa vuoksi. Myöhemmin hänet siirretään Tampereen vankileirille.


text: Sodan jälkeen Jannesta tulee kunnanvaltuutettu, sosiaalilautakunnan puheenjohtaja ja lastenvalvoja. Viimeksi mainittu tekee hänestä varsin inhotun, koska terävällä kielellään ja ovelilla kysymyksillään hän puristaa isyystunnustuksen monelta huolimattomalta pojalta, joka kauhukseen joutuukin maksamaan elatusapua eli tuolloisena terminä ruokkomaksua.


text: Lapuanliikkeen aikoihin hän joutuu kyyditetyksikin, tekijöinä Ensio Töyry, Päkki ja Pentti Rautajärvi ja kaksi ulkopaikkakuntalaista. Häntä hakataan ensin katajakepeillä ja istutetaan sen jälkeen muurahaispesään. Janne vie asian oikeuteen, mutta näyttöä syyllisiä vastaan ei löydy.


text: 1930-luvulla Jannesta tulee kansanedustaja ja hän muuttaa Helsinkiin asumaan. Sarjan viimeisen osan lopussa 1950-luvulle sijoittuvassa epilogissa hän kuitenkin palaa kunnallisneuvoksena pojanpoikansa kanssa katsastamaan Pentinkulmaa.


text: Janne Kivivuorelle voidaan osoittaa ainakin kaksi paikallista esikuvaa. Urjalalaisen Huhdin työväenyhdistyksen puheenjohtajana toimi kirvesmies Oskari Härmä, joka oli 1930-luvulla myös Urjalan kunnanvaltuuston puheenjohtajana. Härmä asui kirkonkylässä, kuten Jannekin, mutta eduskuntaan hän ei noussut. Kansanedustajaksi Urjalasta valittiin sosialidemokraattien Otto Toivonen, tosin jo vuoden 1917 eduskuntavaaleissa eli huomattavasti ennen Jannea. Väinö Linna tunsi Toivosen henkilökohtaisesti ja haastatteli tätä useaan otteeseen.


title: Ani Lorak

text: Ani Lorak (, oikealta nimeltään Karolina Myroslavivna Kuiek, ; s. 27. syyskuuta 1978, Kitsman, Ukrainan SNT, Neuvostoliitto) on ukrainalainen laulaja ja taiteilija, joka edusti Ukrainaa Eurovision laulukilpailussa Belgradissa 2008 kappaleella "Shady Lady". Hän sijoittui finaalissa toiseksi 230 pisteellä.


title: Ani Lorak

text: Ani Lorakin on oikea nimi on Karolina Myroslavivna Kuiek, ja hän sai taiteilijanimensä kääntämällä etunimensä väärinpäin. Hän esiintyi sillä nimellä ensimmäistä kertaa maaliskuussa 1995 kun hän osallistui "Morning Star" -nimisen televisio-ohjelman laulukilpailuun, johon oli jo ilmoittautunut venäläinen Karolina-niminen laulaja.


title: Loser

text: Loser (englantia, ) voi tarkoittaa ainakin seuraavia:


title: Porvoon kirkkoyhteisö

text: Porvoon kirkkoyhteisö (tunnetaan myös nimellä Porvoon sopimus) on kahdentoista eurooppalaisen anglikaanisen ja luterilaisen kirkon välinen sopimus, joka neuvoteltiin kirkkojen välillä Järvenpäässä vuonna 1992. Nimi tulee siitä, että viimeisenä neuvottelupäivänä vietettiin ehtoollista Porvoon tuomiokirkossa. Sopimusasiakirja, nimeltään Porvoon yhteinen julkilausuma, sisältää viisi lukua. Sopimuksen pääasiallinen sisältö on täyden ehtoollisyhteyden luominen sen allekirjoittaneiden kirkkokuntien välille.Tarkkailijajäsen:


title: Tsutomu Hata

text: Tsutomu Hata (; 24. elokuuta 1935 Tokio – 28. elokuuta 2017) oli japanilainen poliitikko. Hän toimi Japanin 80. pääministerinä alle kahden kuukauden ajan vuonna 1994.


title: Tsutomu Hata

text: Hata syntyi Tokiossa kansanedustajana toimineen varakkaan maanomistajan perheeseen. Hän valmistui Seijō-yliopistosta ja työskenteli sen jälkeen Odakyū-bussiyhtiölle vuoteen 1969. Vuonna 1969 hänet valittiin Japanin alahuoneeseen Naganon prefektuurista liberaalidemokraattisen puolueen jäsenenä. Hän nousi 1980-luvulla merkittävään asemaan Tanakan–Takeshitan ryhmässä ja toimi vuosina 1991–1992 talousministerinä Kiichi Miyazawan hallituksessa.


title: Tsutomu Hata

text: Hata jätti LDP:n vuonna 1993 perustaakseen Shinseitō-puolueen yhdessä pitkäaikaisen LDP-liittolaisen, Ichirō Ozawan kanssa. Ozawasta tuli osa Morihiro Hosokawan LDP:n vastaista koalitiohallitusta myöhemmin samana vuonna. Hata toimi Hosokawan hallituksen ulkoministerinä. 8. huhtikuuta 1994 Hosokawa erosi ja Hatasta tuli pääministeri. Japanin sosialistinen puolue kuitenkin jätti koalition, joka menetti enemmistönsä parlamentissa. 25. kesäkuuta Hata erosi mieluummin kuin osallistui luottamusänestykseen, joten Tomiichi Murayama nousi pääministeriksi.


title: Tsutomu Hata

text: Kun Shinseitō yhdistyi Shinshintōhon vuonna 1996, Hata haastoi Ozawan puheenjohtajuuskisassa. Hävittyään Ozawalle hän liittyi yhdessä 12 muun parlamentin jäsenen kanssa Taiyōtō-puolueeseen. Siitä tuli tammikuussa 1998 osa Minseitō-puoluetta, joka vuorostaan liitettiin Japanin demokraattiseen puolueeseen huhtikuussa 1998. Hata pysyi DPJ:ssä, jossa hän toimi puheenjohtaja Ozawan ylimpänä neuvonantajana.


title: TSH

text: TSH voi tarkoittaa ainakin seuraavia:


title: HBOS

text: HBOS plc, myös Halifax Bank of Scotland () on brittiläinen pankki, joka syntyi vuonna 2001 kahden pankin, Halifaxin ja Bank of Scotlandin fuusion seurauksena.


title: HBOS

text: HBOS on Ison-Britannian suurin talletuspankki ja kiinnitysluotottaja. Yritys hallitsee 139 miljardin punnan talletusvaroja ja sillä on noin 22 miljoonaa asiakasta. Yrityksen vuoden 2006 lopussa päättyneen tilikauden nettoliikevaihto oli 22,7 miljardia puntaa ja taseen loppusumma 591 miljardia puntaa. HBOS:in henkilöstö koostuu keskimäärin 72 000 työntekijästä 1 100 toimipisteessä.


title: HBOS

text: Pankin päätoimialoja ovat vähittäispankkitoiminta, jota pankki harjoittaa Skotlannissa nimellä Bank of Scotland ja muualla maailmassa nimellä Halifax. Lisäksi pankki omistaa australialaisen BankWest-nimisen pankin.


title: HBOS

text: Syksyllä 2008 HBOS joutui vaikeuksiin maailmanlaajuisen subprime-kriisin myötä. Ongelmat johtivat lopulta siihen, että 17. syyskuuta 2008 Britannian johtava finanssikonserni Lloyds TSB teki yrityksestä noin 12 miljardin punnan arvoisen ostotarjouksen (232 penceä per osake). Kauppa maksetaan kokonaan osakkeilla, suhteessa 0,83 Lloydsin osaketta yhtä HBOSin osaketta kohti. HBOSin osake oli vielä marras-joulukuussa 2007 liki 1 000 pencen arvoinen, josta se laski alle kahteen sataan syyskuun 2008 puoliväliin mennessä (markkina-arvo syyskuussa 2008 8,9 mrd. vrt. 27,8 mrd. maaliskuussa 2007). Lloydsin osakkeen muutos vastaavalla ajanjaksolla oli 600:sta noin 250:aan.


title: HBOS

text: Uusi pankki tulee hallitsemaan muun muassa noin 28 prosenttia Britannian asuntoluottomarkkinoista ja 200 miljardin talletuksillaan noin puolta kaikista saarivaltion talletuksista. Yhdistymishanke ei olisi ollut käytännössä mahdollinen, ellei pääministeri Gordon Brown olisi luvannut ohittaa kilpailusäännöksiä.


title: HBOS

text: Yhtiöiden yhteenlaskettu henkilöstömäärä 139 000 tulee pienenemään rajusti yhdistymisen myötä. Lloyds arvioi, että synergiaetujen avulla voidaan päästä yli miljardin punnan kustannussäästöihin vuoteen 2011 mennessä. Lloydsin nykyiset osakkeenomistajat hallitsevat yhdistymisen jälkeen 56 prosentin osuutta uudesta finanssikonsernista.


title: Samantha Smith

text: Samantha Reed Smith (29. kesäkuuta 1972 – 25. elokuuta 1985) oli yhdysvaltalainen koulutyttö, joka tuli kuuluisaksi kirjoitettuaan kylmän sodan aikakaudella vuonna 1982 kirjeen Neuvostoliiton kommunistisen puolueen pääsihteerille Juri Andropoville. Hän tiedusteli Andropovilta tämän mielipidettä Yhdysvaltojen ja Neuvostoliiton välisistä rauhanmahdollisuuksista. Smith oli erityisen huolestunut ydinsodan uhasta. Andropov vastasi kirjeellä, jossa hän vakuutteli rauhantahtoisuuttaan ja kutsui Smithin vierailemaan Neuvostoliittoon.


title: Samantha Smith

text: Smith vastasi kutsuun ja matkusti 7. heinäkuuta 1983 vanhempiensa kanssa Neuvostoliittoon, missä he vierailivat Leningradissa ja Moskovassa sekä pioneerileirillä Mustanmeren rannikolla. Vierailu sai paljon huomiota molempien maiden tiedotusvälineissä. Andropovia itseään Smith ei tosin päässyt tapaamaan. Hän kirjoitti vierailustaan vuonna 1985 julkaistun kirjan "Journey to the Soviet Union".


title: Samantha Smith

text: Neuvostoliiton-vierailun jälkeen Smith osallistui myös joulukuussa 1983 Japanissa pidettyyn lastenneuvoston kokoukseen. Vuonna 1985 hänet valittiin Robert Wagnerin rinnalle päänäyttelijäksi televisiosarjaan "Lime Street". Sarja jäi kuitenkin lyhytikäiseksi, sillä elokuussa 1985 Smith sai surmansa lento-onnettomuudessa.


title: Demokraattinen sosialistinen puolue

text: Demokraattinen sosialistinen puolue (, myöhemmin ) oli Japanissa vuosina 1960–1994 toiminut sosialistinen puolue.


title: Demokraattinen sosialistinen puolue

text: Puolue perustettiin vuonna 1960, kun ryhmä maltillisia poliitikkoja erosi Japanin sosialistisesta puolueesta. DSP kannatti sosiaalidemokratiaa ja hyvinvointivaltion rakentamista, vastusti totalitarismia ja tuki Japanin ja Yhdysvaltain välistä liittoa. Puolueen perustajiin kuuluivat Nishio Suehiro (puheenjohtaja 1960–1967), Kasuga Ikkō (puheenjohtaja 1971–1977) ja Sasaki Ryōsaku (puheenjohtaja 1977–). Se oli sosialistisen internationaalin jäsen ja sai suuren osan kannatuksestaan Dōmei-ammattiyhdistysliikkeeltä.


title: Demokraattinen sosialistinen puolue

text: 1970- ja 1980-luvuilla DSP sai yleensä noin 6–7 prosentin äänisaaliin, mutta kärsi suuren vaalitappion vuoden 1990 vaaleissa. Se hajosi vuonna 1994 ja muodosti muutaman muun puolueen kanssa Shinshintō-puolueen, josta tuli vuoden 1996 vaaleissa suurin oppositiopuolue. Monet sen jäsenistä liittyivät myöhemmin Demokraattiseen puolueeseen.


title: Lucius Munatius Plancus

text: Lucius Munatius Plancus (n. 87 eaa. – 15 eaa.) oli roomalainen konsuli ja kensori ensimmäisellä vuosisadalla eaa. Hän toimi konsulina vuonna 42 eaa. yhdessä Marcus Aemilius Lepiduksen kanssa ja kensorina vuonna 22 eaa.


title: Lucius Munatius Plancus

text: Plancuksen elämästä tiedetään hyvin vähän. Hän oli yksi Julius Caesarin upseereista Gallian sodassa ja Caesarin kansalaissodassa. Caesarin murhan jälkeen vuonna 44 eaa. Hän oli mukana Antoniuksen ja Octavianuksen välisessä sisällissodassa. Plancus tuki aluksi Antoniusta, mutta siirtyi sitten Octavianuksen puolelle. Sisällissodan päätyttyä keisariksi noussut Octavianus, joka otti nimen Augustus nimitti hänet kensoriksi yhdessä Aemilius Lepidus Paulluksen kanssa.


title: Lucius Munatius Plancus

text: Plancus on yksi harvoista antiikin roomalaisista henkilöistä, joiden hautaholvi on löydetty ja säilynyt nykyaikaan saakka. Restauroitu Plancuksen mausoleumi sijaitsee korkealla kukkulalla Gaetan kaupungissa Italiassa.


title: M/S Norbank

text: M/S Norbank () on P&O North Sea Ferriesin omistama ro-ro-rahtialus. Alus on rakennettu vuonna 1993 Van der Giessen-De Noordin telakalla Alankomaissa. Kuollutta painoa laivalla on 6 791 tonnia. "Norbank" on rekisteröity Alankomaiden lipun alle ja sen kotisatama on Rotterdam.


title: M/S Norbank

text: Norbankin sisaralus on M/S Norbay.


title: M/S Norbank

text: 5. kesäkuuta 1993 alus laskettiin vesille ja 29. lokakuuta se luovutettiin Nordzee Verdiensten B.V:n omistukseen, joka rekisteröi sen Alankomaiden lipun alle. Kotisatamaksi tuli Rotterdam. 31. lokakuuta North Sea Ferries aloitti liikennöinin aluksella reitillä Hull–Rotterdam. 1. tammikuuta 1997 alus rekisteröitiin Norships CV:n omistukseen, joka vaihtoi samalla nimensä P&O North Sea Ferriesiksi. Samana päivänä Norbank aikarahdattiin P&O Groupin liikenteeseen. Toukokuussa 2001 alus siirtyi Rotterdamin ja Felixstowen väliseen liikenteeseen. 7. tammikuuta 2002 Norbank siirtyi P&O Irish Sean Liverpoolin ja Dublinin väliseen liikenteeseen.


title: Brown Sugar

text: Brown Sugar voi tarkoittaa ainakin seuraavia:


title: Kulmapuolustaja

text: Kulmapuolustaja (, lyh. "CB") on puolustuksen pelipaikka amerikkalaisessa jalkapallossa. Kulmapuolustajat muodostavat puolustuksen takakentän yhdessä takapuolustajien () kanssa.


title: Kulmapuolustaja

text: Kulmapuolustajat ovat puolustuksen nopeimpia pelaajia, joiden pääasiallisena tehtävänä on puolustaa laitahyökkääjiä vastaan. Puolustuksen suunnitelmasta riippuen tämä saattaa tarkoittaa mies-miestä vastaan puolustamista, jolloin kulmapuolustajalla on "oma mies" hyökkäyksen puolella, jota seurata tai aluepuolustusta, jolloin hänellä on jokin alue kentällä, jota hän puolustaa. Vaikka kulmapuolustajat ovatkin pääasiallisesti heittopuolustuksen erikoismiehiä, on heillä myös oma roolinsa juoksun puolustamisessa, varsinkin lähelle sivurajaa suuntautuvissa juoksupeleissä eli kiertopeleissä ().